text:
३.उपन्यास
सहस्रबाढ़नि -गजेन्द्र ठाकुर
एहि तरहेँ समय बितैत गेल। बाहर एनाइ-गेनाइ किछु कम भैये गेल छल। तकर बाद दूटा घटना भेल। एक तँ छल गङ्गा पुलक उद्घाटन। आऽ दोसर छमाही परीक्षामे नन्दक दुनू बेटा पहिल बेर प्रथम स्थान प्राप्त नञि कए सकल छलाह। एकर बाद नन्द असहज होमए लगलाह। ओना एहि दुनू घटनामे कोनो आपसी सम्बन्ध नहि छल मुदा नन्दक अन्तर्मनक जे हुलिमालि छलन्हि से बढ़ए लगलन्हि। आब ओऽ किएक तँ सरकारी तन्त्रसँ न्याय नञि पाबि सकल छलाह आऽ पुत्र लोकनि सेहो पढ़ाईमे पिछड़ि गेल छलन्हि, से अदृश्य शक्तिक प्रति हुनक आशक्ति फेरसँ बढ़ए लगलन्हि। सभ परिणामक कारण होइत छैक आऽ कारणक निदान जखन दृश्य तन्त्र द्वारा नञि होइत अछि, तखन अदृश्यक प्रति लोकक आकर्षण बढ़ि जाइत छन्हि। आऽ नन्द तँ अदृश्यक प्रति पहिनहिसँ, बाल्यकालेसँ आकर्षित छलाह।
“नन्द छथि”?
एक गोट अधवयसू, मुँहक दाँत पान निरन्तर खएलासँ कारी रंगक भेल, पातर दुबर पिण्डश्याम रंगक, नन्दक घरक ग्रील खटखटा कए पुछलन्हि।
“नहि। ऑफिससँ नहि आयल छथि, मुदा आबैये बला छथि। भीतर आउ, बैसू”। नन्दक बालक कहलखिन्ह।
“हम आबि रहल छी कनेक कालक बाद”।
किछु कालक बाद नन्द सुरसुरायल अपन धुनमे, जेना ओऽ अबैत छलाह, बिना वाम-दहिन देखने, घर पहुँचलाह। पाछाँ लागल ओहो महाशय घर पहुँचलाह। नन्द हुनका देखि बाजि उठलाह-
“शोभा बाबू। कतेक दिनुका बाद”।
“चिन्हि गेलहुँ”। शोभा बाबू बजलाह।
आऽ एकर उत्तरमे नन्द बैसि गेलाह आऽ हुनकर आँखिसँ दहो-बहो नोर चुबय लगलन्हि।
“एह बताह, अखनो धरि बतहपनी गेल नञि अछि”। शोभाबाबूक अन्तर्मन एहि तरहक आदर पाबि गदगद भए रहल छल।
शोभाबाबू छलाह कछबी गामक। नन्दक सभसँ पैघ बहिनक दिअर। बहिन बेचारी तँ मरिए गेल छलीह, भगिनी नन्दक गाम मेहथक मामागाममे पेट दुखएलासँ अकस्माते काल-कवलित भए गेल छलीह। नन्दक बहिनौउ बढ़िया चास-बला घोड़ापर चढ़ि लगान वसूली लए निकलैत छलाह। मुदा भगिनीक मुइलाक बाद बहिनौउसँ सम्बन्ध कम होइत गेल छलन्हि। कोनो जानि बुझि कए नहि वरन् अनायासहि। आऽ आइ पचीस सालक बाद शोभाबाबूसँ पटनामे भेँट भेल छलन्हि।
“ओझाजी कोना छथि। हमरासभ बहुत कहलिअन्हि जे दोसर विवाह कए लिअ मुदा नहि मानलन्हि”।
“आब ओऽ पुरान चास-बास खतम भए गेल। जमीन्दारी खतम आऽ चास-बास सेहो। मुदा खरचा वैह पुरनके। से खेत बेचि-बेचि कतेक दिन काज चलितए। सभ बाहर दिस भागए लागल। मुदा हम कहलिअन्हि जे अहाँ हमरा सभसँ बहुत पैघ छी, बहुत सुख देखने छी, से अहाँ बाहर जाए कोनो छोट काज करब से हमरा सभकेँ नीक नहि लागत”।
शोभा बाबू कंठमे पानक पात आबि जएबाक बहन्ना कए चुप भए गेलाह मुदा सत्य ई छल जे हुनकर आँखि आऽ कंठ दुनू भावातिरेकमे अवरुद्ध भए गेल छलन्हि। किछु काल चुप रहि फेर आगाँ बाजए लगलाह-
“से कहि बिना हुनकर औपचारिक अनुमति लेने घरसँ चूड़ा-गूड़ लए निकलि गेलहुँ। रने-बने सिमरिया स्नान कए नाओसँ गंगापार कएलहुँ आऽ सोहमे पटना पहुँचि गेलहु। पहिने एकटा चाहक दोकानपर किछु दिन काज कएलहुँ। ओहि दिनमे पटनामे अपन सभ दिसका लोक ओतेक मात्रामे नहि रहथि।अवस्थो कम छल। फेर कैक साल ओतए रहलहुँ, बादमे पता चलल जे एहि बीच गाममे तरह-तरहक गप उड़ल। जे मरा गेल आकि साधु बनि गेल शोभा। फेर जखन अपन चाहक दोकान खोललहुँ तखन जाऽ कए गाम एकटा पोस्टकार्ड पठेलियैक। आब तँ बीस सालसँ बी.एन.कॉलेजिएट स्कूल लग चाहक दोकान चला रहल छी। ओतहि पानक सेहो स्टॉल लगा देने छियैक”।
“सभटा दाँत टूटि गेल शोभा बाबू”।
“चाहक दोकानमे रहैत-रहैत चाह पीबाक हिस्सक भए गेल। मुदा ताहिसँ कोनो दिक्कत नहि भेल। मुदा जखन पानक दोकान आबि गेल तखन गरम चाह पिबियैक आऽ ताहिपरसँ ठंढ़ा पान दाँत तरमे धए दियैक से ताहिसँ गरम-सर्द भेलासँ सभटा दाँत टूटि गेल”।
एहि गपपर नन्द आऽ शोभा बाबू दुनू गोटे हँसि पड़लाह।
फेर गप-शप चलए लागल। शोभाक भौजी तँ मरि गेल छलीह मुदा जौँ भतीजी जिबैत रहितथि तँ मेहथ कछबीक बीच संबंध जीवित रहैत, मुदा जे विपत्ति आएल तँ सभटा एके बेर। नन्दकेँ मोन पड़लन्हि जे भगिनी केलाइत छलीह पड़ोसमे आऽ आबि कए नन्दक माएकेँ कहलन्हि जे फलना-अँगनाक फलना पेटपर हाथ राखि देलकन्हि आऽ तखने तेहन पेट-दर्द शुरू भेलन्हि जे कतबो ससारल गेलन्हि तैओ नहि ठीक भेलन्हि आऽ नन्दक आँखिक सोझाँमे बचियाक रहस्यमयी मृत्यु भए गेलैक।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


c: text/html

text:
पटना। बिहार बदलि रहल अछि। किछु लोक इ मानबा लेल तैयार नहि छथि, मुदा कम स कम ओ इ मानि रहल छथि जे नीतीश सरकार मे या त शहर छोडि़ दलेक या अपन धंधा बदलि लेलक। इ ओहि रिपोर्ट क सबस खास गप अछि जेकरा सीआईडी कई जिला स भेटल ‘इनपुटÓ क आधार पर तैयार केलक अछि। जिला मे तैनात पुलिस अफसर कए इ टास्क देल गेल छल जे ओ ओहन लोकक ब्योरा इक_ा करथि जे पूर्व क वष मे अपहरण स जुड़ल मामला मे कोनो न कोनो तरह स संलिप्त छल। एहि सूची मे एहनो लोक कए शामिल कैल गेल छल जे अपहृत कए नुकेबा मे कदद करैत छल अथवा अपहर्ता हुनकर घर क फोन क उपयोग फिरौती मंगबा लेल करैत छल।
सीआईडी पूर्व क कांड क आधार पर किछु खास जिला तय करि अपन अध्ययन केलक अछि। ओहि जिला कए एहि अध्ययन मे शामिल कैल गेल छल जाहि ठाम अपहृत क बरामदगी क मामला पैघ संख्या मे भेल छल। रिपोर्ट मे इ गप सामने आयल अछि जे बहुत एहन लोक शहर छोडि़ देलक जिनकर घर स अपहृत क बरामदगी भेल अछि। पुलिस हुनका गिरफ्तार सेहो केने छल, मुदा जखन स्पीडी ट्रायल क हवा चलल त अचानक ओ गायब भ गेलाह। हुनकर परिजन स पुलिस पूछताछ नहि केलक मुदा आसपास क लोक इ सूचना देलक जे लंबा समय स ओ शहर मे नहि छथि। मोतिहारी आ छपरा मे एहि तरह क मामला पैघ संख्या मे सामने आयल अछि।
सीआईडी क रिपोर्ट मे एहि गप क जिक्र अछि जे अपहरण कांड मे सीधा-सीधा नामजद अपराधी मे पैघ संख्या एहन अछि जे जेल मे छथि। अपहर्ता कए शरण देइ वाला लोक मे स किछु अपना धंधा बदलि लेलक अछि। कई गोटे पैघ स्तर पर ठेकेदारी शुरू करि लेलक अछि आ किछु दोसर राज्य मे शिफ्ट भ गेल अछि। सूत्र कहैत अछि जे आब इ पता लगाउल जा रहल अछि जे अपहर्ता कए शरण दइ वाला सब जे कारोबार शुरू केलथि अछि ओहि मे धन केकर लागल अछि? दोसर राज्य मे शिफ्ट कए चुकल पुरान अपहर्ता ओहि ठाम की करि रहल छथि आओर हुनकर तारएहन अपने इलाका स कई हद तक जुड़ल अछि। एडीजी (सीआईडी) राजवर्धन शर्मा स जखन एहि संबंध मे गप भेल त ओ कहलथि जे पुरान फरारी कए सेहो एकटा सूची जिला स भेटल इनपुट क आधार पर तैयार कराउल जा रहल अछि। केतबा संख्या मे अपराधी फरार अछि आओर हुनकर गिरफ्तारी क लेल कौन महीना की प्रयास भेल एकर बारे मे सेहो आरक्षी अधीक्षक कए अनिवार्य रूप स रिपोर्ट देबा लेल कहल गेल अछि। फरार अपराधी क गिरफ्तारी क बाद फरारी सूची कई हद तक छोट भेल इ सेहो बतेबाक निर्देश देल गेल अछि।
किछु छोडि़ देलक शहर, किछु बदलि लेलक धंधा
पटना। बिहार बदलि रहल अछि। किछु लोक इ मानबा लेल तैयार नहि छथि, मुदा कम स कम ओ इ मानि रहल छथि जे नीतीश सरकार मे या त शहर छोडि़ दलेक या अपन धंधा बदलि लेलक। इ ओहि रिपोर्ट क सबस खास गप अछि जेकरा सीआईडी कई जिला स भेटल ‘इनपुटÓ क आधार पर तैयार केलक अछि। जिला मे तैनात पुलिस अफसर कए इ टास्क देल गेल छल जे ओ ओहन लोकक ब्योरा इक_ा करथि जे पूर्व क वष मे अपहरण स जुड़ल मामला मे कोनो न कोनो तरह स संलिप्त छल। एहि सूची मे एहनो लोक कए शामिल कैल गेल छल जे अपहृत कए नुकेबा मे कदद करैत छल अथवा अपहर्ता हुनकर घर क फोन क उपयोग फिरौती मंगबा लेल करैत छल।

robotstxt: allowed

filter: keep


text:
भागलपुर, मिथिला मिरर: एकटा पुराण कहाबत अछि जे, कोसी सब साल अप्पन बात मे बदलाव अनबाक लेल विख्यात छथि। अहि साल सेहो कोसी अप्पन बात मे बदलाब आनैत अप्पन नियमित धारा स पांच किलोमीटर भीतर बहनाई शुरू कय देलीह, जाहि स बहुतो क्षेत्र में अत्यधिक कटाव होबय लागल अछि।
कोसी मे भ रहल अहि कटाव के देखतहिं ककरो रोआँ ठाढ़ भ जायत, नदीक तट पर ठाढ़ लोकक पैर तर स जमीन कखन खिसकी जाए से कहनाइ मुश्किल अछि। नदी लगातार खेत तथा मकान के अप्पन आगोश मे लय रहलीह आ लोक बेबस भय अप्पन सबकुछ लुटैट देखबा लेल मजबूर छथि।
गाम आ ग्रामीण के बचेबा लेल प्रशासन आ जनप्रतिनिधिक उदासीनता देखि ग्रामीण आक्रोशित छथि। जहन कि कटाव के रोकबा लेल बोरा मे बाउलक जगह माटि भरल जा रहल अछि। लोकक कहब छन्हि जे, अहि कटाव के रोकबा नाम पर सिर्फ खानापूर्ति कायल जा रहल अछि। जहन कि भाजपा के राष्ट्रीय प्रवक्ता शाहनवाज हुसैन कहलनि जे, कटाव निरोधी कार्य में लूट मचल अछि, धरातल पर किछु काज नहि भ रहल अछि।
हाल के स्थिति मे लोक गाम-घर छोड़बा लेल बाध्य सेहो भय रहल छथि, जाहि स स्पष्ट बुझना जा रहल अछि जे, प्रशासन ज कटाव के रोकबा लेल जल्दी स कोनो ठोस प्रयास नहिं करता त कोसी कतेको गाम के अपना आगोश मे समा लेती।
THE BREAKDOWN
Graet
Great Device if you want to buy a new mobile !


text:
दरभंगा। पूर्व मध्य रेल क महाप्रबंधक केके श्रीवास्तव कहला अछि जे सकरी-निर्मली आ झंझारपुर-लौकहा रेलखंड क आमान परिवर्तन अगिला साल पूरा भ सकत। बिरौल क लेल चलि रहल ट्रेन क वर्तमान समय अनुकूल नहि हेबाक बारे मे ओ कहला जे एकरा बदलबा पर विचार चलि रहल अछि।
जीएम समस्तीपुर मंडल क प्रस्तावित शटल सेवा क बाबत कहला जे डेमू ट्रेन एहि इलाके मे सेहो आउत, मुदा एहि लेल समय लागत। दरभंगा-कुशेश्वरस्थान नव रेल लाइन क संबंध मे ओ कहला जे जमीन अधिग्रहण क काज चलि रहल अछि। दरभंगा- मुजफ्फरपुर नव रेल लाइन क लेल सर्वे क काम पूरा भ गेल अछि। आगूक प्रक्रिया जारी अछि। दरभंगा मे नव पीआरएस भवन, एफओबी सहित मिथिला पेंटिंग क माध्यम स स्टेशन कए मिथिला लुक देबाक कोशिश क बारे मे सेहो जीएम विस्तार स जानकारी देलथि।
अगिला साल तक होएत निर्मली-लौकहा खंड क आमान परिवर्तन
दरभंगा। पूर्व मध्य रेल क महाप्रबंधक केके श्रीवास्तव कहला अछि जे सकरी-निर्मली आ झंझारपुर-लौकहा रेलखंड क आमान परिवर्तन अगिला साल पूरा भ सकत। बिरौल क लेल चलि रहल ट्रेन क वर्तमान समय अनुकूल नहि हेबाक बारे मे ओ कहला जे एकरा बदलबा पर विचार चलि रहल अछि।


text:
कोसी महोत्सव
एहि बेर सहरसा में कोसी महोत्सव के आयोजन 9 आओर 10 फरवरी के भ रहल अछि. एहि महोत्सव सं लोक के एहि ठामक संस्कृति आओर परम्परा जानय के मौका मिलैत अछि. एहि महोत्सव में मिथिलांचल के कोना -कोना के लोक त अबिते छथिन्ह. देश-विदेश के हजारों लोक सेहो आबय छथिन्ह. ई समारोह बड़ धूमधाम सं... बड़का स्तर पर मनायल जाइत अछि. समारोह के सफल बनाबय लेल अखने सं जोर-शोर सं तैयारी शुरू भ गेल अछि. कइटा समिति बनाबल गेल अछि. काजक बंटवारा भ गेल अछि. एहि में मिथिले टा के नहिं देश विदेशक कलाकार सभ सेहो शामिल होई छथिन्ह आओर अपन फन सं लोकक मनोरंजन करय छथिन्ह. गीत-संगीत आओर नृत्य के कार्यक्रम देखय लेल लोकक भारी भीड़ जुटैत अछि. एहि ठाम होय वाला कार्यक्रम लोक के वर्षों याद रहय छनि. महोत्सव में राष्ट्रीय स्तर के कलाकार के बुलावय लेल एहि बेर सरकार सं अतिरिक्त पाई सेहो मांगल गेल अ. महोत्सवक आयोजन नीक सं होय एहि लेल जिला के तमाम बड़का अफसर सभ दिन राति एक कय काज में लागल छथिन्ह. पुलिस प्रशासन अखने सं मुस्तैद भ गेलाह अ.
महोत्सव के दौरान कई तरहक प्रतियोगिता सभ सेहो होयत अछि. ओहि में पुरुषक दौड़... महिला सभक लेल धीमी साइकिल रेस... कबड्डी मैच... खो-खो... कुश्ती शामिल अछि. महोत्सव के दौरान एकटा स्मारिका सेहो निकालल जायत अछि. ई महोत्सव हर साल सहरसा में होई छै. आ एहि महोत्सव के जान अछि एहि ठाम होय वाला नौका दौड़ आओर बैलगाड़ी दौड़... लोक सभ एहि में बड़ उत्साह सं भाग लय छथिन्ह. आब त लोक सभ के उत्सुकता सं कोसी महोत्सव के इंतजार अछि.
महोत्सव के दौरान कई तरहक प्रतियोगिता सभ सेहो होयत अछि. ओहि में पुरुषक दौड़... महिला सभक लेल धीमी साइकिल रेस... कबड्डी मैच... खो-खो... कुश्ती शामिल अछि. महोत्सव के दौरान एकटा स्मारिका सेहो निकालल जायत अछि. ई महोत्सव हर साल सहरसा में होई छै. आ एहि महोत्सव के जान अछि एहि ठाम होय वाला नौका दौड़ आओर बैलगाड़ी दौड़... लोक सभ एहि में बड़ उत्साह सं भाग लय छथिन्ह. आब त लोक सभ के उत्सुकता सं कोसी महोत्सव के इंतजार अछि.
Subscribe to: Post Comments (Atom)


text:
१९८७ क्रिकेट विश्वकप
१९८७ क्रिकेट विश्वकप (आधिकारिक रुपमे रिलायन्स विश्वकप) क्रिकेट विश्वकप प्रतियोगिताक चारिम क्रिकेट विश्वकप छल । ई प्रतियोगिता ८ अक्टुबर सँ ८ नवम्बर धरि भारत तथा पाकिस्तानमे आयोजन भेल छल । ई टुर्नामेन्ट रिलायन्स कम्पनीद्वारा प्रायोजित छल । प्रतियोगितामे कूल ८ टिम सहभागी छल । म्याच ६० ओभरक बदला ५० ओभरक खेलाएल गेल छल (वर्तमान नियम अनुसार) । ई प्रतियोगितामे सेहो म्यान अफ द सिरिजक व्यवस्था नै कएल गेल छल । ई प्रतियोगिताक रोमाञ्चक फाइनल खेलमे अस्ट्रेलिया इङ्गल्याण्डके ७ रन सँ हराबैत उपाधि जितने छल । आयोजक राष्ट्र भारत तथा पाकिस्तान दुनू प्रतियोगिताक सेमी फाइनलधरि पहुँचल छल तहिने २ बेरक उपाधि विजेता वेस्ट इन्डिज समूह चरण सँ बाहर भेल छल ।[१]
विषय सूचीसभ
स्वरूप[सम्पादन करी]
टुर्नामेन्टमे टिमसभके २ समूहमे विभाजन कएल गेल छल जाहिमे प्रत्येक टिम दोसर टिम सँ खेल खेलकि छल । दुई उत्कृष्ट टिम सेमीफाइनलक लेल प्रत्येक समूह सँ अगाडी जाकि नियम छल । सेमीफाइनलक विजेता फाइनल खेलक लेल सक्षम होवाक नियम छल ।
सहभागी राष्ट्र[सम्पादन करी]
आइसिसीद्वारा सातटा सहभागी राष्ट्रके टेस्ट क्रिकेटमान्यता प्रदान कएलाक कारण ओसभ प्रतियोगिताक लेल स्वत: छनौट भेल छल तहिने १ टा टिमक लेल १९८६ क आइसिसी ट्रफी विजेताके प्रदान कएल गेल छल । जकर उपाधि जित जिम्बाब्वे एहि विश्वकपक लेल छनौट भेल छल । ओ आइसिसी ट्रफी १९८६ क फाइनलमे नेदरल्याण्डके नाटकीय रुपमे हरेनाए छल ।
म्याच खेलिने स्थान[सम्पादन करी]
समूह चरण[सम्पादन करी]
समुह A[सम्पादन करी]
समुह B[सम्पादन करी]
- टिप्पणी १: ई म्याच १२ तारिकमे होवाक तय छल मुदा बर्षासँ म्याच प्रभावित भेलाबाद म्याच दोसर दिन कराएल गेल छल ।
- टिप्पणी २: श्रीलंकाक इनिङ्गमे बर्षासँ म्याच प्रभावित भेलाबाद; नतिजाके ४५ ओभरमे २६७ बनाएल गेल छल ।
नक् आउट चरण[सम्पादन करी]
सेमी फाइनल[सम्पादन करी]
१९८७ क्रिकेट विश्वकपक पहिलो सेमीफाइनल खेल अस्ट्रेलिया तथा पाकिस्तान बीच आ दोसर सेमीफाइनल खेल इङ्गल्याण्ड तथा भारत बीच खेलल गेल छल । पहिल सेमीफाइनल खेलमे अस्ट्रेलिया पाकिस्तानके १८ रन सँ हरेनाए छल तहिने दोसर सेमीफाइनलमे इङ्गल्याण्ड भारतके ३५ रनसँ हराबैत फाइनलक यात्रा तय केनए छल ।
फाइनल[सम्पादन करी]
तथ्याङ्क[सम्पादन करी]
सन्दर्भ सामग्रीसभ[सम्पादन करी]
- ↑ "The gracious Mr Walsh", ESPNcricinfo, ५ अप्रैल २०११।


text:
२०१० साल आषाढ ४ गते गठन भएको मन्त्रिमण्डल
१. श्री मातृका प्रसाद कोइराला - प्रधानमन्त्री, राज्यव्यवस्था र अर्थ
२. मे.ज. महावीर सम्शेर ज.ब.रा. - गृह, योजनाविकास, उ.वा., सिभिल सप्लाईज, खाद्य विभाग मन्त्री
३. नारदमुनि थुलुङ - रक्षा, मालपोत, वन, योजना विकास, न्याय र संसदीय विभाग मन्त्री
४. त्रिपुरवरसिंह प्रधान - स्वायत्तशासन व्यवस्था, शिक्षा, पब्लिक वर्कस तथा सञ्चार मन्त्री
५. सूर्यनाथदास यादव - कानून तथा संसदीय प्रबन्ध मन्त्री
२०१० साल फागुन ७ गते पुनर्गठन
१. श्री मातृका प्रसाद कोइराला - प्रधानमन्त्री, राज्यव्यवस्था र अर्थ
२. मे.ज. महावीर सम्शेर ज.ब.रा. - योजनाविकास, कृषि, खाद्य उद्योग र वाणिज्य मन्त्री
३. नारदमुनि थुलुङ - वन, मालपोत मन्त्री
४. ज. केशरसम्शेर ज.ब.रा. - रक्षा मन्त्री
५. डिल्लीरमण रेग्मी - परराष्ट्र, शिक्षा, स्वायत्त शासन र स्वास्थ्य मन्त्री
६. टङ्कप्रसाद आचार्य - गृह मन्त्री
७. भद्रकाली मिश्र - निर्माण, सञ्चार, कानून र संसदीय प्रबन्ध मन्त्री
२०१२ साल वैशाख १ गते गठीत शाही सल्लाहकार
१. सरदार गुञ्जमानसिंह - प्रीन्सिपल रोयल एडभाइजर
२. ले.ज. आनन्द सम्शेर - डिपुटी प्रीन्सिपल रोयल एडभाइजर
३. गुरुज्यू भोगेन्द्रराज - रोयल एडभाइजर
४. साहेबज्यू पुरेन्द्रविक्रम शाह - रोयल एडभाइजर
५. अनिरुद्रप्रसाद सिंह - रोयल एडभाइजर


text:
आब महामारी केर खतरा बढ़ल
कोसी केर बाढ़िक पानि आब कम भs रहल अछि. मुदा खतरा अखन कम नहिं भेल अछि. फेर पानि आबय केर खतरा अखन बनल अछि. ओना पानि कम भेलाह सं पानि सं होय वाला बीमारी सभ पैर पसारय लागल अछि. उल्टी कै...दस्त...जॉंडिस...मलेरिया सभ के प्रकोप बढ़ि गेल अछि. डायरिया के कइटा मामला सेहो पता चलल अछि. मुदा अस्पताल आओर राहत शिविर केर हाल नीक नहिं अछि. डॉक्टर आओर दवाई दुनु केर कमी अछि. ओना सरकार के दावा अछि जे डॉक्टर आओर दवाई केर एतेक व्यवस्था अछि जे महामारी नहि फैलत. मुदा दवाई आओर डॉक्टर के व्यवस्था सभतर नहिं दिख रहल अछि. दूर दराज के इलाका मे त हाल आओर खराब अछि. बीच-बीच मे तेज गर्मी... भारी झमैटिगर पानि भेलाह सं हाल से खराब अछि. लोक बीमार भs रहल छथिन्ह. ककरो बुखार त ककरो डायरिया धइने अछि. ओना एनजीओ सभ सेहो डॉक्टर...दवाई भेज रहल छथिन्ह मुदा ओ सभ बेसि शहर मे छथिन्ह. राहत शिविर सेहो बेसि शहर मे लागल अछि. कई ठाम त फर्जी लोक सभ के राहत... सामान लेबय केर खबर सेहो मिलल अछि जाहि सं सही लोक के राहत नहिं मिलि रहल अछि. सही लोक तक सामान नहिं पहुंच पाबि रहल अछि. जे दवाई सामान आबि रहल अछि रास्ता मे फर्जी लोक सभ एकटा झूंड बना अपना के पीड़ित बता सामान लs लैत छथिन्ह. बाढ़िक अएला एक मास भs गेल. एतेक दिन कष्ट मे रहला... पानि मे रहला केर कारणे लोक के हाल ओहिना खराब अछि. जे किछ खा-पिब कs दिन गुजारि रहल छथिन्ह एहि मे अखन तक लोक के लेल राहत केर नीक सं व्यवस्था नहिं भेलाह सं लोक बेसि कमजोर भ रहल छथिन्ह आ बीमार पड़ि रहल छथिन्ह. पानि ठमकला सं सेहो पानि वाला कई तरहक बीमारी फैलि रहल अछि. पानि कम भेलाह सं नाव... मोटरवोट के चलनाय मे सेहो परेशानी आबि रहल अछि ताहि कारणे गाम घर दिस राहत सेहो नहि जा पाबि रहल अछि. सड़क... रेलक पटरी सेहो बहल अछि. कतहुं जाएल जाए त केना.


text:
कलकत्ता: देशक सांस्कृतिक राजधानी कलकत्ता स्थित सियालदह फ्लाइओवर जे विद्यापति सेतु नाम सं विख्यात अछि, पर अवस्थित विद्यापतिक प्रतिमा पर संकट आबि गेल अछि. कोलकाता ट्रैफिक पुलिसक मत सं ओ स्थल यातायात व्यवस्था हेतु लगायब अत्यंत आवश्यक अछि. एकरा देखैत प्रतिमाक अगल-बगल केर स्थल कें पुलिस निज प्रयोग हेतु साफ़-सुथरा क' रहल अछि. एकरा देखैत पूर्व निर्मित किछु संरचना कें तोड़ल गेल अछि. मैथिल लोकनि मे आशंका अछि जे विद्यापति प्रतिमा कें सेहो हानि ने पहुँचाओल जाय वा ओकरा हटाओल जयबाक आशंका सं सेहो मुंह मोड़ल नहि जा सकैत अछि. विद्यापति स्मारक मंच केर प्रयास सं स्थापित मूर्ति केर देख-रेख स्मारक मंच कें सौंपल गेल अछि. पुलिस ई कार्यवाही बिनु स्मारक मंच कें विश्वास मे नेने क' रहल अछि. मंचक संयोजक विवेकानंद झा प्रतिमाक सुरक्षा ओ मैथिल अस्मिता केर रक्षार्थ आगू आबि आंदोलन चलयबाक बात कहलनि अछि. ओ भावुक होइत मिथिमीडिया कें जनौलनि जे जओं कोनो प्रकारक असफलता हाथ लगैत अछि त' हम प्राण तेजि लेब.
ज्ञात हो जे एहि सं पहिने मइ 2010 मे सेहो ओहि स्थान कें तोड़बाक बात सोझाँ आयल छल. तखन मैथिल समुदाय द्वारा हस्तक्षेपक बाद तत्कालीन ट्रैफिक पुलिसक डीसी एकरा जस कें तस रहय देलनि आ विद्यापतिक प्रतिमा कें नहि तोड़बा विषयक पत्र स्मारक मंच कें देल गेल. डीसी बदलि गेल अछि आ राज्य केर सरकार सहित कारपोरेशन आदि केर प्रशासन सभ परिवर्तित भेल अछि. पुनः एहि स्थान पर संकट ठाढ़ भेल अछि. मैथिल एकजुटता अपेक्षित अछि. एहि कें ल' साहित्यप्रेमी लोकनि मे क्षोभ अछि. मैथिल एक्टिविस्ट अरुण सिंह एहि मामिला मे बेस सक्रिय देखल जा रहल छथि. साहित्यकार मिथिलेश कुमार झा दुःख व्यक्त करैत कहलनि जे अपना सभ कें पूरा जोर लगा मूर्ती कें यथास्थान रखबाक प्रयास करबाक चाही. वयोवृद्ध मैथिल सेनानी किशोरीकांत मिश्र कहलनि जे एहू अवस्था मे हम विद्यापति प्रतिमा लग जायब आ अपन विरोध प्रकट करब.विवेकानंद झा कहलनि जे जओं कोनो सकारात्मक बात सोझां नहि आयल त' आगामी शनि-रवि कें धरना देल जायत. चुनाव कें संवेदनशील समय रहितो हमरा सभ ओतय उपस्थित भ' अपन क्षोभ प्रकट करब.
एम्हर विद्यापति स्मारक मंच केर संयोजक विवेकानंद झा मिथिमीडिया कें जनौलनि जे ओ आइ अरुण सिंह केर संग स्पेशल पुलिस कमिश्नर (२) सौमेन मित्रा सं भेंट क' अपन पत्र सौपलहुँ. सौमेन मित्रा आश्वासन देलनि जे मूर्ति ओ गार्डन कें कोनो तरहें क्षति नहि पहुँचाओल जायत. विवेकानंद झा कहलनि जे हमरा आश्वासनक बाद आब कनेक मोन स्थिर भेल अछि. आ एखन तत्काल कोनो तरहक विरोध-प्रदर्शन वा धरना नहि होयत. (Report: मिथिमीडिया ब्यूरो)
Read the article on 'विद्यापति सेतु'


text:
कलर्स चैनल पर सिंगिंग रियालटी शो 'राइजिंग स्टार' मे 'रनर अप' रहल मैथिली एहि प्रतियोगिता मे सभ सं बेसी भोट हासिल केनिहार प्रतिभागी रहलाक बादो फाइनल मे बेनेट दोसांझ सं हारि गेलीह. खबरिक अनुसार बेनेट मात्र दू भोट सं विनर भेलाह. तथापि मैथिली संतोख केलनि अछि आ समस्त भोट देनिहार लोकनि कें आभार जतओलनि अछि. शो मे सेहो ओ अनेक बेर मैथिल लोकनि कें फराक सं धन्यवाद देब नै बिसरैत छलीह.
संगीतक क्षेत्र मे बहुत कम समय मे अमिट छाप छोड़निहारि मैथिली ठाकुर मधुबनी जिलाक बेनीपट्टी (उड़ेन)क छथि आ दिल्ली प्रवासी छथि. मैथिली कें संगीतक प्रारंभिक शिक्षा-दीक्षा अपन पितामह बच्चा ठाकुर आ पिता रमेश ठाकुर सं भेटल छनि.
"Maithili Thakur अपन मातृभूमि, भाषा आ सकल समाज कें माथ उन्नत केलनि. लोक कें एक केलनि. किछु बात त' छै मैथिली मे, जे मैथिल कें हुनक हारि पचि ने रहल छै. #मैथिली संगीते नै सकल समाजक गहना छी. जीबू, जागू...अहांक भविष्य उज्ज्वल अछि." — रूपेश त्योंथ, संपादक
मैथिली एखन धरि संगीतक क्षेत्र मे कतेको विशिष्ट पुरस्कार प्राप्त क' चुकल छथि. राष्ट्रीय स्तरक गायन कार्यक्रम 'इंडियन आइडल जूनियर-2015' आ 'सारेगामापा' सहित कतेको रियलिटी शो मे अपन प्रतिभाक परिचय द' चुकल छथि. 'आई जिनियस यंग सिंगिंग स्टार' जीतलाक बाद यूनिवर्सल म्यूजिक द्वारा मैथिलीक 'या रब्बा' अलबम कें लोक सभ खूब पसिन केलनि अछि. एहि अलबम मे 'शैतानिया' टाइटल सांग कें यू-ट्यूब पर 16 लाख सं बेसी बेर देखल-सुनल गेल अछि.
उल्लेखनीय अछि जे सिंगिंग रियलिटी शो केर 'जज' मुख्य रूप सं दर्शक छलाह जे लाइव पसंदीदा प्रतिभागी कें मोबाइलक जरिए भोट देइत छलाह. एहि शो मे जज रूप मे शंकर महादेवन, मोनाली ठाकुर आ दिलजीत दोसांझ छलाह.
फाइनल रिजल्ट कें ल' मैथिल लोकनि ओ मैथिलीक फैन लोकनि सोशल मीडिया पर कलर्स चैनेल पर अपन तामस बहार केलनि. ई मैथिलीक फैन फोलोविंग कें देखा रहल छै. मैथिलीक पिता रमेश ठाकुर कहै छथि जे एहि प्रतियोगिता सं मैथिलीक पहिचान बेस विस्तारित भेलनि अछि.


text:
कमलामाई नगरपालिका
कमलामाई नगरपालिका नेपालक मध्यमाञ्चल विकास क्षेत्रक जनकपुर अञ्चल, सिन्धुली जिलामे अवस्थित अछि। कमला उपत्यकाक सिन्धुली माढीमे अवस्थित कमलामाई सिन्धुली जिलाक सदरमुकाम छी। ई नगरपालिकाक स्थापना विसं २०५३ सालमे भेल अछि। पहिने सिद्धेश्वर आ भिमान दुई गाविस समेट ई नगरपालिका बनाएल गेल छल। एकर पूर्वमे रानिचुरी, रानिबास, भिमस्थान आ बेलघारी गाविस पडैत अछि तहिना पश्चिममे डाँडिगुराँसे आ भद्रकाली गाविससभ अछि। उत्तरमे रतनचुरा आ भद्रकाली गाविससभ पडैत अछि तहिना दक्षिणमे सर्लाही, महोत्तरी आ धनुषा जिला (चुरे पहाड) अवस्थित अछि। कमलामाई नगरपालिकाक पूर्व - पश्चिम लम्बाई ३३ कि.मी. अछि। एकर चौडाई सभ ठामपर एक रङ्गक नै अछि। एकर सरदर चौडाई ७ कि.मी. रहल अछि। वर्दिवास - सिन्धुली सडक एकरा काटि के गेल अछि। माईस्थानमे अवस्थित कमलामाई मन्दिर ई स्थानक लेल सुप्रसिद्ध अछि। ओतयसँ उत्पन्न कमला नदी ई क्षेत्रमे मात्र नै भऽ देशभरिमे प्रसिद्ध अछि। कमलामाई मन्दिरक नामसँ ई नगरपालिकाक नामाकरण कएल गेल अछि।
विषय सूचीसभ
जनसङ्ख्या[सम्पादन करी]
नगरपालिकाक कूल जनसङ्ख्या ३२,८३८ रहल अछि। ओहिमे सँ १६,४५० महिला आ १६,३८८ पुरुष अछि । कूल जनसङ्ख्यामे सँ ४४% साक्षर अछि आ ५६% निरक्षर अछि। निरक्षर जनसङ्ख्यामे सँ ४२% पुरुष आ ५८% महिला रहल अछि। नगरपालिकाक औषत वार्षिक जनसङ्ख्या वृद्धि दर २% रहल अछि।
भूगोल[सम्पादन करी]
नगरपालिकाक कूल क्षेत्रफल २०,५१२ हेक्टर मे सँ १११९६ हेक्टर वनजङ्गल, ५,४३२ हेक्टर खेतियोग्य भूमि, २,५६१ हेक्टर नदी नाला आ १,३२३ हेक्टर वस्ती तथा बजार क्षेत्रसँ घेरल अछि। नगरपालिकाक मुख्य वस्तीसभमे ज्यामिरे, डुम डाँडा, वेसारे, राजपानी, शिखर, खैरेनी, सिमले, लामिडाँडा, कुडुले, बोगटी, गैयाँटार, रातमाटा, राम्माढी, दोभानटार, माझगाउँ, पाखाटोल, कुलो खोला गाउँ, सरकारी टोल, राजमहल, चिलाउने टोल, तरुल वन, मजुरे गाउँ, ताप्के गाउँ, भिमान, ढुङ्ग्रेवास, ढकाल गाउँ आदि छी। भिमान बजार, सिन्धुली बजार (१ नं. बजार, २ नं. बजार), धुरा बजार आ ढुङ्ग्रेवास बजार नगरपालिकाक प्रमुख बजारसभ छी। सिन्धुली तथा भिमान बजारमे साप्ताहिक हाटबजार सेहो लागैत अछि। शिद्धबाबा, कालीमाई तथा कमलामाई एतौका मुख्य मन्दिरसभ छी। रानीचुरी डाँडो नगरपालिकाक ऐतिहासिक स्थल छी।[१] कमलामाइ नगर कमला उपत्यकामे बैसल अछि। किछ उपरी डाँडामे एतिहासिक सिन्धुलीगढी दरवार अछि। नगरक मुख्य बजार सिन्धुली माढीमे अवस्थित अछि। जतय पृथ्वी नारायण शाहक गोर्खाली सेना, अङ्ग्रेजी कप्तान किनलोकक अङ्ग्रेजी सेनाके नेपाल एकीकरणक समयमे परास्त केनए छल। बादमे राणाकालमे दरवार बनलाबाद ई क्षेत्रके प्रसाशनिक केन्द्र बनाएल गेल छल। सिन्धुलीमाढी शहरमे लगभग ४० हजार लोक बसोबास करैत अछि।
सन्दर्भ सामाग्री[सम्पादन करी]
- ↑ "कमलामाई नगरपालिका", Kamalamaimun.gov.np।


text:
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
रूपम-केसरी मामलाक जांच सीबीआई करत
खबर आबि रहल अछि जे पूर्णिया विधायक राजकिशोर केसरी हत्या मामला केर जांच सीबीआई करत. सीबीआई सं जांच कराबय पर मुख्यमंत्री नीतीश कुमार सहमत भ गेलाह. सीबीआई जांच के लsक राज्य मे जोर-शोर सं मांग उठि रहल छल.
एहि मांग पर तखन आओर जोर पड़ल जखन खुद उप-मुख्यमंत्री सुशील कुमार मोदी आओर पूर्णिया सं एमपी उदय सिंह जी सेहोसीबीआई जांच के मांग करि देलखिन्ह. विपक्षी पार्टी सभ सेहो एहि पर जोर द रहल छल.
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
एम्हर रूपम पाठक के पति अशोक पाठक जीक कहनाय छनि जे रूपम पाठक विधायक जीक खिलाफ अपन केस दबाव मे वापस लेने छलीह. ओ रूपम के पक्ष मे ठाड़ भ रूपम के सही ठहरौलखिन्ह.
ओना एहि मामला पर सीबीआई जांच के मांग के लsक आई दिन भर पटना के राजनीतिक पारा गर्म रहल. महिला सभ रूपम के पक्ष मे प्रदर्शन सेहो कएलीह. सामाजिक कार्यकर्ता सभ सेहो रूपम के पक्ष मे आगा अएलीह.
पटना हाई कोर्ट के किछ वकील रूपम पाठक के पक्ष मे आबि कानूनी मदद देबय के बात सेहो कहलखिन्ह. जे होए सरकार आब सीबीआई जांच के मांग मानि लेलक अछि.
Subscribe to: Post Comments (Atom)


text:
अवगत हो अपने लोकनि केँ -
विगत किछु समय सँ हम एहि मूहिम में अपने लोकनिक आदेश पर लागल छी, हर प्रकार सऽ, हर दृष्टिकोण सऽ हम चाहैत छी जे अपने लोकनिक इ सपना साकार हो। किछु बात हमरा जे अनुभव में आयल से अपने लोकनि सँ शेयर कय रहल छी, राय देबय लेल। आगू कोना बढी, ताहि पर अपने लोकनिक सुझाव के लेल हम एहि विन्दुपर प्रकाश डालैक लेल चाहैत छी। जय मैथिली! जय मिथिला!!
१. एहि मूहिम में केवल त्याग एवं बलिदान के सच्चा हृदय सँ स्वीकार करनिहार बन्धुगण, भद्र-मानुख आगू आबि रहल छथि। हुनका लोकनिक सभ विचार सदिखन उच्च रहल आ रहबो करत - भले ओ दहेज के बात हो वा सामाजिक कोनो भी अन्य बुराई के बात, ओ सभ सदैव हर तरहें एहि समाज के अगुवाई कयलथि आ करताह। एहि रीढरूपी त्यागक मूर्ति सभके बेर-बेर नमन् करी। एहेन व्यक्ति सभके संख्या बहुत कम - कहु ने सैकड़ामें पाँच। :(
२. गरीब आदमी - आम आदमी! जी! हिनका लेल एहि मूहिम के प्रति आँखिमें नोर भरैत छन्हि। ओ सभ चाहैत छथि जे दहेज के प्रथा रहैक लेकिन स्वेच्छा सऽ जे अपन बेटी-बहिनके विवाह करै में सकैथ ताहिपर कोनो जबरदस्ती वा नाजायज माँग नहि थोपल जाय। गरीब आदमी - आम आदमी आजुक एहि महंगाई के संसारमें बहुत मुश्किल साथ अपन जीवन निर्वाह करैत छथि, बचत एतेक नहि छन्हि जे बेटीके विवाह करताह तऽ लाखोमें व्यवस्था गानि सकैत छथि, खान-पिन दिन अनेक संपदा लय के वर-पक्ष के भेट कय सकैत छथि, विवाहके दिन छहर-महर-तीन पहर करैत बाराती स्वागत-सत्कार कय सकैत छथि... वर-विदाई एवं द्विरागमन तक अनेक विध-व्यवहार के भार उठा सकैत छथि... । :( एहि मूहिम में गरीब आदमी - आम आदमी हर तरह सऽ सहयोग देबय लेल तैयार छथि। हिनके बाहूल्यता रहत आगामी दिन में वास्तविक धरतीपर सदस्यके रूपमें।
३. एहि मूहिम के विरोध मध्यमवर्गीय परिवार तरफ सऽ बेसी देखय में आबि रहल अछि - आ, आइ मध्यमवर्गीय परिवार के संख्या कम नहि अछि। यदि प्रतिशतताके आधारपर निकालय जाय तऽ हमरा बुझने ५०-६०% लोक मध्यमवर्गीय परिवार छथि। समस्या एहनो नै छैक जे सभ मध्यमवर्गीय परिवार दहेज के प्रलोभनमें छथि... नहि... नहि... आखिर बेटीवाला इहो छथि। तखन बेटामें बड़का मुँह, बेटीमें गरीब। देखावा अनेक! बेटाके बहुत शौख... बरियाती एना जाय, पटाखा फोड़ब, यार-दोस्त दारू पी के नाचत, बैण्ड बाजा, सुट-पैण्ट टाइ जुत्ता पहिरि के विवाह हेतु जायब, हम इ करब ओ करब कि करब यार वाला हाल अछि। बेटाके बापो एहि घड़ी इ बिसरि जैत छथि जे समैध के कोढ-करेज टूटि रहल हेतैक... बस रभाइसमें मस्त। बाप रे बाप!! देखयवाला होइछ एहि मध्यमवर्गीय परिवारके रभाइस। दहेज के प्रमुख बढावा एहि वर्ग सऽ भेट रहल छैक, जेना बुझैछ। तहु में बेसी ओ परिवार जिनकर एक बेटा एस.एस.सी. वा बैंकिंग वा क्लेरिकल वा एतय तक जे सरकारी पियुन बनल अछि - ताहि परिवार के मुँह तऽ देखयवाला होइछ। :)
४. मिथिलाके बेटी चुप किऐक?? इ प्रश्न हमरा बहुत खैछ। :( बहुत सोच-विचार केलाके बाद हम एक निर्णय पर पहुँचलहुँ जे गरीब तबका के बेटीमें शिक्षा के बहुत प्रधानता मजबूरीके चलते नहि छैक। हुनका लोकनिक बेटी या तऽ मैट्रीक के बाद पढाई छोड़ि दैछ, वा तेकर बाद प्राइवेट सऽ पढैत जेना-तेना घिसियौर कटैत उच्च शिक्षा हासिल करैछ... भगवती सहाय भेलखिन, माय-बाप कनेक उत्साही भेटल कि मुश्किल सऽ १०% गरीबोके बेटी आब आगू बढि रहल छथि। बाकी सभ विवाह सऽ पहिने गुमनाम जीवन बिताबैछ - अपन कोनो पहचान नहि, कोनो मान नहि, कोनो सम्मान नहि...!! हम बहुत कनैत छी जखन हिनका लोकनिक हाल देखैत छी, कारण असहाय मजबूर प्रवीण वा कोनो एक व्यक्ति आखिर कैये कि सकैछ। लेकिन अवश्य संकल्पित छी, जे एक-न-एक दिन अहु बेटी-बहिन लेल लड़ब, अवश्य लड़ब। इहो काज मूलतः हिनके लोकनि लेल अछि। ताहि लेल एहि मूहिम के हम दीनानाथके मूहिम बुझैत छियैक। सभ सऽ आह्वान करैत छी जे अहाँ सभ गोटे एहिमें शरीक होय, सभके आगू बढाबी। आब, मध्यमवर्गीय परिवार के बेटी-बहिन कि करैत अछि? एकरा सभमें सदिखन एक संदेहके परिस्थिति छैक। ओहो सभ इ बुझैछ जे बाबु-माय कहियो गलत नहि सोचता, जे करता नीके करता... बस मौन अछि। यदि दहेज मुक्त मिथिलाके परिकल्पना वास्तवमें सफल होयबाक सपना देखैत छी तऽ इ भार एहि बेटी-बहिनके अपना हाथ में लेबऽ के छैक। सभ तरहें यैह सभ सक्षम छथि - आब मौन अवस्थाके त्याग करू आ अपन लेल कमो तऽ गरीबके बेटीके लेल झाँसी की रानी समान एहि दहेज लोभी समाज सँ लड़ाई के लेल तैयार होउ। एकर उपरान्त लगभग २०% बेटी-बहिन जे सम्पन्न परिवार सँ अबैत छथि - हुनका लोकनिमें ५% अति उच्च विचारधारा के बुझू देवी समान एहि मूहिम में अपन सर्वस्व दैक लेल तैयार छथि, मुदा ओहो हेरायल छथि, लाज-प्रथा, पारिवारिक बंधन, कि तऽ कि!! १५% बस आम मैथिलके समान न एम्हरे न ओम्हरे, जेम्हरे-तेम्हरे!! हर हर!! :) एहि मूहिम के वास्तविक सफलताके सभ सँ पैघ कमजोरी यैह थीक। अपने चिन्तक एवं विद्वान् सभ सँ हम एहि विन्दुपर बेसी सोचैक लेल आग्रह करब कि इ सभ कोना के एहि मूहिम के बागडोर अपना हाथ में लेती, कोनाके दहेज लोभी बाहुल्य समाजके प्रताड़ित करती आ कोनाके हुनका लोकनि के लाइन पर अनतीह। एहि विन्दुपर बेसी सोचबाक जरुरी अछि।
५. सक्षम एवं नेतृत्व पक्ष - विधायिका, प्रशासक, न्यायपालिका - प्रजातंत्रके इ तीनू सशक्त आधार एहि दहेजके दानव सऽ हारल बुझैछ। लोक सभ एहि तीनू संग ओहिना आँखमिचौली खेला रहल अछि जेना अपराधी सभ हर तन्त्रके सक्रिय रहला के बावजूद अपराध करनै नहि छोड़ैछ। :( इ बहुत दुःखद अछि, आ समग्र समाज एहि व्यवस्थाके चोट प्रत्यक्ष वा अप्रत्यक्ष रूपमें झेलैछ... तखन इहो सही छैक जे वैज्ञानिक व्यवस्था के कमी बुझैछ। दहेज सँ लड़ैक लेल बाजत सभ, मुदा करत केओ नहि। :( हम पहिले सेहो एक बेर अपने लोकनि सँ कहने रही कि यदि दहेज के टैक्सेबल बना देल जाय तऽ एकर दूरगामी असर पड़तैक। तखन अपने लोकनिक विचार के आमंत्रण करैत छी।
समाजमें रहनिहार प्रत्येक व्यक्ति के अपन स्वतंत्र विचार राखऽ के अधिकार छन्हि।
जय मैथिली! जय मिथिला!!
हरिः हरः!!


text:
Thursday, March 16, 2017
स्मृति शेष
कथाक सत्तैर-
स्मृति शेष/8
मनकेँ फुसलबै छी/17
पकिया चेला/22
कान फुटल कप/31
वर्थ डे/38
जानक मोल/49
गामक कटान/63
कर्ज/78
बेटीक लिलसा/94
कथा लेखन क्रम : 2014-17/106
स्मृति शेष
तीस दिसम्बर, शुक्र दिन। 2016 इस्वी। साँझक सात बजे ब्रह्मानन्द बाबा बीतैत दिनक साँझ आ ऐगला दिनक पैछला साँझमे अपन अराम-विश्राम करैबला जगहपर असगरे शोकाकुल बैसल छला। दिनुका पहिल उखड़ाहामे जे दूटा रोटी जलखैक रूपमे खेने छला, बस् ओतबे आइ दिन भरिक अहार भेटल छेलैन। नित्य एगारह बजेमे नहेनिहार आइ तीन बजेमे नहेला, जखन बच्चाक पार्थिव शरीरकेँ असमसान पहुँचौल गेल। ओना, दिनक भानस परिवारमे भऽ चुकल छेलैन, मुदा तेहेन बेर ओ घटना भेल जे ओ भानस कएल भोजन बरतनेमे पड़ल छल।
नहेला पछाइत खेबाक इच्छा ब्रह्मानन्द बाबाकेँ जरूर भेलैन मुदा भोजन रोकबा-ले तेतेक दूत-भूत मनक चारूकातसँ ऐ रूपे घेर लइ छेलैन जे मनक इच्छा मनेमे घुरिया-फिरिया जानि, मुदा मुहसँ निकालैक साहसे ने होइन। साहसो केना होइतैन, एक दिस परिवारमे सभसँ ऊपर–उमेरो आ खाढ़ियोमे– होइक नाते जँ वएह नइ सहि सकता तँ दोसर केना सहि सकत। मुदा सहबो तँ सहब छी, एक अन्न-पानिक सहब भेल, दोसर बात-विचारक संग सुख-दुखक। तहूमे परिवारक रूदन आ समाजक जिज्ञासु रूदनक धार बहिये रहल छेलैन।
चौकीपर बैसल ब्रह्मानन्द बाबा अपन बीतल, बीतैत आ अबैबला काल्हिक संध्या-बन्धन कऽ रहल छला, मुदा बान्हे कुबान्ह भऽ जाइन। कुबान्ह ई जे बीतल नअ घन्टा शोके-शोक, दुखे-दुखमे बीतल छेलैन आ अबैबला बीतैत रातिक भोजनक आशा सेहो नहियेँ छेलैन। काल्हिक एहेन कठिन समए पार कऽ सकब की नहि, से मने-मन ब्रह्मानन्द बाबा विचारि रहल छला। माने ई जे राति भरिक साहित्यिक कार्यक्रममे जवाबदेहक रूपमे पार करब छेलैन। जवाबदेही एहेन जे कहीं कार्यक्रमे ने भँसिया जाए। एहेन भार निमाहैले तँ कन्हो मजगूत चाही जे भोजनेसँ शरीरकेँ भेटत, सएह हेरा गेल अछि।
गणितीय दौड़मे दुनू दिस ब्रह्मानन्द बाबाकेँ बाधा बाधित कैये रहल छेलैन। तैपर मन कुदि-कुदि अपन स्मृति दिस दौड़-दौड़ जाइन। जेकरा ब्रह्मानन्द बाबा शरीरान्त बुझि टारि कऽ बहटारए चाहै छला, वएह छिड़िया-छिड़िया मनकेँ चारूभरसँ घेर लैत रहैन।
परिवारमे ओहन घटना भेल जइमे एकटा अचेत बाल-बोधक अन्त भेल। चूक केतए भेल ई जँ परिवारक लोक नहि गुणि लेत तँ आगूक गुणाधीश गुणातीत केना भऽ सकैए। मुदा बाबाक मनमे ईहो नचैत रहैन जे अखन ऐ बातकेँ माने ऐ घटनाकेँ विचारबसँ नीक ई हएत जे तत्काल वातावरणकेँ पहिने असथिर कएल जाए। जँ विचार-विमर्शक क्रममे कोनो मारूख विचार सोझामे आबि जाए आ चामेक मुँह छी, कहीं ओ विचार मनमे छड़ैप कऽ मुँह होइत निकैल गेल, तखन तँ ओ आरो मारूख हएत! तँए नइ विचारबे बेसी नीक...।
मुदा लगले फेर बाबाक मनमे उठि गेलैन जे अनेको जिज्ञासु जिज्ञासा करए जइ घटनाक लेल आबि रहल छैथ आ घटनाक मर्म स्थलकेँ देखिए ने पाबि रहल छैथ, तखन तँ ओ अधे-छिधे जिज्ञासा ने भेल। ..असमंजसमे पड़ल ब्रह्मानन्द बाबा निश्चये ने कऽ पाबि रहल छला जे की नीक हएत। आँखिक सोझक जे घटना अछि ओकरा जेते नीक जकाँ अखन विचारि सकै छी, ओते बसियाएलमे थोड़े हएत। तहूमे कौल्हुका काज आरो जटिल अछि। एहनो तँ भाइए सकैए जे जहिना आइ परिवारक घटना भेल तहिना काल्हि समाजोमे भऽ सकैए, तखन तँ परिवारक विचारकेँ अगुयाएबो नीक नहियेँ हएत, तँए अखने विचारब बेसी नीक...।
तही बीच ब्रह्मानन्द बाबाकेँ समाजक सरोकारी बहिन, जिनकर घर बगलेमे छैन, पहुँचली। अगवास, बाड़ी-झाड़ी खेत-पथार सेहो दुनू गोरेक एक्केठाम छैन। दिन-राति पड़ोसीक रूपमे दुनू आइ सत्तैर बर्खसँ संगे जिनगी जीबैत आबि रहल छैथ। ओना बिन्दा चारि मास ब्रह्मानन्द बाबासँ जेठ छथिन, मुदा दुनूक बीच वएह ‘रे-टे’बला सम्बन्ध तहियेसँ माने बच्चेसँ संगे आबि रहल छैन, जे अखनो पोता-पोतीसँ भरल घर रहितो, ओहने छैन।
अपना संग बिन्दा स्टीलक थारीमे दस-बारहटा रोटी आ बाटीमे तरकारी नेने, ई सोचि पहुँचली जे दिनुका भानस ब्रह्मानन्दक परिवारमे रान्हले रहि गेल, शोकाकुल परिवार रहने अखनो माने रातियोमे भानस नहियेँ हेतैन आ काल्हियो कखन हेतैन तेकरो ठेकान नहियेँ अछि। सियान-चेतन सहियो सकैए मुदा परिवारमे जे दूटा बुढ़ आ तीनटा छोट-छोट बच्चा अछि ओ केना सहि सकत...।
ओना ब्रह्मानन्द बाबा अपन कोठरीक केबाड़ अड़का कऽ असगरे बैसल विचारि रहल छला। तहीकाल बिन्दा केबाड़ खोलि कोठरीमे पहुँचली।
अबिते बिन्दा परोसल थाड़ी आगू बढ़बैत बजली-
“जे दिनक दोख छल से भेल, चिन्ता छोड़ह, खा लएह।”
बिन्दाक मुहसँ खसिते ब्रह्मानन्द बाबा फफैक-फफैक कऽ कानए लगला-
“हमर बेल केतए गेल, हमर बेल की भेल..!”
ओना बिन्दो अनुमान केली जे ‘बेल’ पोताकेँ कहै छैथ।
बजली-
“किछ ने भेल, जहिना आएल तहिना गेल। ई दुनियॉंक रीति छिऐ, सभकेँ होइत आएल अछि, आगुओ होइत चलैत रहत।”
एक बर्ख नअ मासक रोशनक प्राणान्त पानिमे कठुआ कऽ भेल। रातियेसँ चलि अबैत शीतलहरी अपन विकराल रूप पकैड़ नेने छल।
भिनसुरका पहर। श्रमशील परिवार रहने परिवारक सभ अपन-अपन काजमे लगि चुकल छला। कियो अँगना-घर काजमे तँ कियो माल-जालक पाछू। ओ बच्चा–बेल–जाड़क सभ वस्त्र पहीरने–माने जूत्ता-मौजा आ सूती कपड़ासँ लऽ कऽ ऊनी स्वीटर, कोट, टोपी सभ किछु पहीरने–हाथमे एकटा गिलास नेने चापाकलक आगू जे पानिक खाधि छै, तइमे गिलासमे पानि लिअ गेल। ओना जाड़ रहौ कि गरमी, थाल-पानिसँ ओइ बच्चाकेँ विशेष सिनेह छेलैहे। चंगला बच्चा तँए नजैरसँ ओझल होइते छल। गिलास नेने जे ऑंगनसँ निकलल, से दोसरो-तेसरो देखलक। मुदा सभ दिन कोनो-ने-कोनो वस्तु नेने निकैलते छल, तँए कियो किए ओहूपर विशेष नजैर दइत। पानि लिअ खाधिमे जखन गेल, भरिसक तहीकाल ओ पिछैड़ कऽ खाधिमे चलि गेल। ओना, खाधियोकेँ बहुत गहींर नहियेँ कहल जा सकैए, मुदा एक-डेढ़ हाथक बच्चाक लेल तँ गहींरगर छेलैहे। तहूमे जहिना बर्फ जकाँ समए तहिना पानि सेहो छेलैहे। परिवारजन रहितो कियो ओइ बच्चा दिस नइ तकलक। सदिकाल खुर-खुर करिते रहैत छल। तकैक कोनो शंको ने रहइ। दिन-दिनक वृत्ति छेलइ। किछुए कालमे बच्चा जाड़सँ तेना आक्रान्त भऽ गेल जे प्राणान्त भऽ गेलइ! जखन बच्चापर नजैर गेल आ ताक-हेर शुरू भेल तखनो ब्रह्मानन्द बाबाक मन गबाही दइते रहैन जे भरिसक कियो चोरा कऽ औनाबै दुआरे रखि नेने अछि। बच्चाक माइये खाधिसँ मुइल बच्चाकेँ निकालि आँगन आबि रखैत बजली-
“हमर रोशन..!”
ओना नीको समैमे आ अधलो समैमे तँ निसचिते मतो-पिता, भाइयो-बहिन आ ददो-दादीक नजैर ओइ बच्चापर रहिते छल मुदा पाँच दिन पहिने ब्रह्मानन्द बाबाक परिवारमे एहेन दुखद घटना भेल छेलैन जे खसैत-खसैत परिवार बँचलैन। मुदा घटनाक एहेन विकराल रूप छल जे मने नहि, केतेको गोरेक शरीरोकेँ नीक जकाँ आक्रान्त अखनो केनहि छल। होइतो अहिना छै जे परिवारे आकि समाजेमे जँ कोनो मारूख घटना घटैए तँ परिवारो आ परिवारजनकेँ सेहो झकझोरि दइते अछि। जइसँ परिवारक अनेको जरूरियात काज सभपर सँ नजैर हटिये जाइ छइ। तँए कहलो जाइ छै जे ‘विपत्ति असगरे नइ अबैए, एकक संग अनेको अबिते अछि।’
रोशन आ कृष्णा दुनू सहोदर भाए, ब्रह्मानन्द बाबाक तेसर बेटाक दुनू सन्तान। कृष्णा जेठ, जे साढ़े तीन बर्खक अछि आ रोशन छोट जे एक बर्ख नअ मासक छल। रोशनक मुँहमे ऊपर छह गोट दाँत आ निच्चाँ चारिटा दाँत सेहो जनैम गेल छल। दौड़ैत चलिते छल। बोली तँ साफ नइ भेल छेलै मुदा किछु शब्द साफ जरूर भाइए गेल छेलइ। कखनो ‘बा’ ब्रह्मानन्द बाबाकेँ कहै छेलैन, तँ कखनो सिखौलापर ‘बबा’ सेहो कहै छेलैन।
ब्रह्मानन्द बाबा कृष्णाकेँ सिनेहसँ ‘बेल’ नाओं रखने छैथ। मास दिनसँ रोशन सेहो अपनाकेँ बाबाक बेल बुझए लगल छल, तँए बाबाक मुहसँ ‘बेल’ निकैलते रोशन बाजि उठैत छल-
“ऐँ।”
‘ऐँ’ कहि दौड़ कऽ लगमे आबि हाथमे जे कोनो औजार वा खाइ-पीबैबला वौस देखै छल ओ छीन लइ छेलैन। खाली वौसेटा नइ छीनै छेलैन, संग लगि बाड़ी-झाड़ीक काज दिस सेहो विदा भऽ जाइ छेलैन।
बच्चा पेब ब्रह्मानन्द बाबाक मनमे अपन जिनगीक सार्थकता सेहो नचिते रहै छेलैन। जिनगीक सार्थकता ई जे एक समए माने एक क्षण-पल जँ एकसँ ऊपर अनेक क्रियाक संग चलए। से ब्रह्मानन्द बाबाकेँ ‘बेल’ पेब होइ छेलैन। कहलो जाइ छै जे उमरदारक माने बुढ़-बुढ़ानुसक प्रथम काज भेल बाल-बोधक संग रहि किछु सिखाएब। से भेटिये जाइ छेलैन।
ओना ब्रह्मानन्द बाबा खेत-पथारमे काज करैबला अपन हथियाएल औजार–हँसुआ, खुरपी, टेंगारी, कुड़हैर, हथौरी, बैसला, आड़ी इत्यादि जीवनोपयोगी औजार अपना-ले तँ रखनहि छैथ, मुदा तँए बेल-ले नइ रखने छैथ सेहो नहियेँ कहल जा सकैए। भोथियाएलो आ आकारोमे छोट अनेको औजार बेल-ले सेहो रखने छैथ। बेल चलि गेल मुदा ओ औजार जे बेलक छल, ओ तँ छैन्हे। ओना किछु एहनो तँ ऐछे जे बेल अपन औजार बाबाक हाथमे धड़बैत हुनकर हाथक छीन लइ छेलैन। मुदा ओहन बाल-बोधसँ जँ काज बाधित होइक सम्भावना हएत, तखनो तँ दूटा उपाय अछिए, एकटा जे ओइ हाथियारसँ भरिगर काज धड़ा थका दिऐ वा मने फुसला कऽ बहका दिऐ। ..ब्रह्मानन्द बाबा सएह करै छला। जखने पोता हाथक औजार छीनै छेलैन कि आड़िपर बैस गमछामे बान्हल पानक पोटरी खोलि डकै छला-
“के पान खाएत?”
जहिना घर-परिवारसँ हटलो गीत-नाद वा अन्य कोनो अवाज बाल-बोध जँ सुनैए तँ अपनो ओही अवाजक अनुकरण करए लगैए, तहिना बेलबो ‘पान’ सुनिते बाजि उठै छल-
“हम।”
बेलबाकेँ राजी होइते बाबा बजै छला-
“जे सभ पान खाएत ओ सभ एतए औत।”
‘एतए औत’ सुनिते बेलबा हाथक छीनल हथियार ओतै रखि दौड़ल आबि पानक वौसकेँ उनटबए-पुनटबए लगैत छल। जेना-जेना देखैत तेना-तेना करबो करैत तँए बाबा पहिने पानक पात फाड़ि एक-टुकड़ी दऽ दइ छेलखिन। जखन जरदा बेर अबै छल तखन मुन्ना लगले जर्दाक शीशी मुँहमे झाँड़ि कहै छेलखिन-
“आब चलै चलू।”
‘चलै चलू’ सुनिते बेलबा अपन औजार–खुरपी–पकैड़ आड़िपर खाधि खुनए लगै छल...।
ब्रह्मानन्द बाबा चौकी पर बैसल तेते जोड़सँ फफकला जे आँगन तक कानवक अवाज पहुँच गेल। ओसार पर बैसल महिला समुदाय, जे भरि दिनक कानवक विराम नेनहि छेली आ बेलबेक चर्च करै छेली। बाल-बोध बेलबा, अचेत बेलबा, ओ केना जिनगीक मर्मकेँ बुझैत ओ केना बुझैत जे आगि-पानि जीवन दइतो अछि आ लइतो अछि। ओ केना बुझैत जे जहिना बाल-बोध-ले शीतलहरीक शीताएल पानि जनमारा अछि तहिना तँ आगियो अछि किने...।
बाबाक कानवक अवाज सुनि महिला समूहसँ एक बजली-
“भरि दिन बुड़हा कनिते रहि गेला!”
दोसर बजली-
“कहुन जे पोते लागल अपनो चलि जेता! अहिना सभ दिनसँ होइत एलैए। मेला-ठेलामे जहिना बाल-बोध खेलौना कीनैए आ खेलाइत-खेलाइत रस्तेमे फोड़ि लइए, सएह बुझथुन।”
मुदा बीचमे बैसल, जे क्षने किछ पहिने मुँह बन्न केने छेली, ओ फफैक उठली-
“आब, बाबाक कागत-पेन के छिनतै..!”
बेल सिर्फ ब्रह्मानन्दे बाबाक नइ छेलैन। परिवारक सबहक छल। माइक ‘रोशन’, बापक ‘लल्ला’, दादीक ‘बौआ’, बड़का भाइक ‘वौका’ इत्यादि सबहक अपन-अपन छल। सभ छल नहि, अखनो अछि। मालक घरमे दादीक बौआ ऐं-ऐं करैत गोबर-गोंत बुढ़िया माँकेँ देखैबते अछि, बिसरत ओइ दिन जइ दिन दुनियाँकेँ बिसैर अपने विदा हेती...।
असमृतो तँ असमृति छी, ओ तँ कियो अपने जीता जिनगी धरिक ने गारंटी दऽ सकैए। हँ एहनो स्मृति तँ होइते अछि जे महाभारतक अभिमन्यु जकाँ बाल-बोधेक रूपमे ठाढ़ अछि। हमरो बेलक मृत्यु ओइ परिस्थितिमे भेल जइ परिस्थितिमे परिवार-समाजक बीच बेवस्थाक लड़ाइ फँसल छल। पोने दू बर्खक बेलबा किए माइक दुख बुझैत जे परिवारमे नारीक जिनगी अखन केते भुमकम जकाँ डोलि रहल अछि। मुदा बेलबो तँ बेलबा छी ओ तँ माएकेँ कहबे करत किने जे माए हम अचेत छेलौं जीवन-मरण नइ बुझलौं, तूँ सचेत हो जे भविसमे एहेन नइ हौउ।
विस्मित ब्रह्मानन्द बाबाकेँ देख बिन्दा बजली-
“खेलौना बनि आएल छल आ खेलौने जकाँ चलि गेल, तइले एते दुख-पीड़ा केलासँ की हेतह?”
चारि मास जेठ बहिनक बात सुनि ब्रह्मानन्द बाबा बजला-
“हमर बेलबा खेलौना नइ छल, ओ तँ दुनियाँक खेलक खेलाड़ी छल।”
तैबीच ब्रह्मानन्द बाबाक पत्नी कृष्णाकेँ हाथ पकड़ने पहुँचली। कृष्णाक मनमे अपन प्रश्न छल आ किशोरीक मनमे अपन विचार छेलैन। तैबीच बिन्दा तरकारी-रोटी सजल थारी किशोरी दिस बढ़ौली। किशोरी हाथसँ पकैड़ लेलैन। पकड़िते ब्रह्मानन्द बाबा बजला-
“पहिने बाल-बोधकेँ दियौ।”
निच्चाँमे थारी रखि किशोरी एकटा रोटी आ तरकारी कृष्णा दिस बढ़ौली। ओना देखा-देखी कृष्णो घटनाक पछाइत अन्न नइ खेने छल, माने भात-रोटी नै खेने छल। मुदा बिस्कुट आ दोकानक चटपटौआ विन्यास खा मनकेँ थीर तँ रखनहि छल। हाथमे रोटी लइसँ पहिने कृष्णा बाजल-
“बाबा, अपन रोशन बौआ झंझारपुर डाक्टर ऐठाम गेल अछि किने?”
कृष्णाक बात सुनि ब्रह्मानन्द बाबाक छाती दहैल गेलैन। केना अबोध बच्चाक प्रश्नकेँ काटता! ओहो तँ बच्चाक ओ दृश्य–पिताक हाथमे झाँपल बच्चा मोटर साइकिलसँ डाक्टर ऐठाम लऽ गेल छल–देखने रहए, तेकर पछाइत धिया-पुताक संग खेलेमे लगि गेल छल...।
ब्रह्मानन्द बाबाकेँ मनमे उठलैन- अपना संग बच्चोकेँ दुख-सन्ताप देब नीक नहि, बजला-
“हँ, रोशन बौआ झंझारपुर डाक्टर ऐठाम गेल अछि। खाधिमे बौआ डुमि गेल छेलै किने..!”
अपन प्रश्नक उत्तर पेब बड़का बेलबा माने कृष्णा हाथमे रोटी लऽ खाए लगल। कृष्णाकेँ खाइत देख किशोरी ब्रह्मानन्द बाबाकेँ कहली-
“घरक गारजन भऽ अहीं कनबै तखन और लोक चुप रहत। अहाँ मन थीर करू।”
थीर होइते ब्रह्मानन्द बाबाक मनमे उठलैन- सुग्गा उड़ि गेल। आब केकरा पाकल लताम आ बैरक झाड़ परहक पाकल तिलकोर देब..!
◌
Subscribe to: Post Comments (Atom)


text:
पटना । बिहार साइकिल लेल भारत मे सबस पैघ बाजार अछि। चीन बिहार क एहि बाजार पर अपन नजरि टिका देलक अछि ओ अपन साइकिल लेल बिहार क बाजार मे घुसबाक बाट ताकि रहल अछि। तेजी स बढैत साइकिल बाजार पर ड्रैगन क नजरि तखन टिकल जखन देशक सबस पैघ साइकिल निर्माता कंपनी बिहार मे संयंत्र लगा रहल अछि। एहन मे बिहारक कारोबारी क नजरि राज्य मे साइकिल बाजार पर आधिकारिक हिस्सेदारी पर अछि। इसमाद कए भेटल सूचनाक अनुसार ऑकपेट बाइसाइकिल्स दरभंगा मे चीन स आयातित कलपुर्जा ल कए साइकिल निर्माणक संयंत्र लगेबा लेल काज शुरू कए देलक अछि। उम्मीद कैल जा रहल अछि अगिला किछु मास मे सरकार एहि प्रस्ताव कए मंजूरी द दैत। एहि संबंध मे राज्य सरकारक अधिकारी क कहब अछि जे एखन कईटा कंपनी स सरकार कए गप भ रहल अछि। एहि सूची मे एहन कारोबारी सेहो छथि जे राज्य मे साइकिल कए एसेंबल करबाक इच्छा रखैत छथि। एहि काज लेल ओ चीन स कलपुर्जा क आयात करबाक योजना बना कए रखने छथि। एहि काज स जुडल एकटा निजी कंपनी, ऑकपेट बाइसाइकिल्स क अधिकारी कहला, जे हमर योजना बिहार मे साइकिल बाजार मे उतरबाक अछि। एकरा लेल हम राज्य निवेश प्रोत्साहन बोर्ड (एसआईपीबी) क समक्ष आवेदन केने छी। संगहि, हम आईएसआई मार्क आओर आईएसओ स्टैंडर्ड क लेल सेहो आवेदन केने छी। दरअसल, हमर योजना चीन स कलपुर्जा मंगवा कए बिहार मे साइकिल निर्माण करबाक अछि। एहन साइकिल क लागत कम होएत। संगहि, हमर गुणवत्ता सेहो नीक रहत।’ ओ कहला जे अगर सरकार मानि गेल त एहन साइकिल क राज्य मे पहिल एसेंबलिंग कारखाना दरभंगा मे स्थापित भ जाएत।
दरअसल, राज्य मे पिछला दू साल मे करीब 25 लाख साइकिल क बिक्री भ चुकल अछि। राज्य मे साइकिल क मांग बनल अछि। अगिला साल सेहो राज्य मे करीब 12 लाख साइकिल क मांग क उम्मीद अछि। एहि जबरदस्त मांग कए देखैत टीआई साइकिल्स आओर हीरो समूह सन पैघ कंपनी राज्य मे संयंत्र लगा रहल अछि।
दरभंगा मे लागत साइकिल एसेंबलिंग कारखाना
पटना । बिहार साइकिल लेल भारत मे सबस पैघ बाजार अछि। चीन बिहार क एहि बाजार पर अपन नजरि टिका देलक अछि ओ अपन साइकिल लेल बिहार क बाजार मे घुसबाक बाट ताकि रहल अछि। तेजी स बढैत साइकिल बाजार पर ड्रैगन क नजरि तखन टिकल जखन देशक सबस पैघ साइकिल निर्माता कंपनी बिहार मे संयंत्र लगा रहल अछि। एहन मे बिहारक कारोबारी क नजरि राज्य मे साइकिल बाजार पर आधिकारिक हिस्सेदारी पर अछि। इसमाद कए भेटल सूचनाक अनुसार ऑकपेट बाइसाइकिल्स दरभंगा मे चीन स आयातित कलपुर्जा ल कए साइकिल निर्माणक संयंत्र लगेबा लेल काज शुरू कए देलक अछि। उम्मीद कैल जा रहल अछि अगिला किछु मास मे सरकार एहि प्रस्ताव कए मंजूरी द दैत। एहि संबंध मे राज्य सरकारक अधिकारी क कहब अछि जे एखन कईटा कंपनी स सरकार कए गप भ रहल अछि। एहि सूची मे एहन कारोबारी सेहो छथि जे राज्य मे साइकिल कए एसेंबल करबाक इच्छा रखैत छथि। एहि काज लेल ओ चीन स कलपुर्जा क आयात करबाक योजना बना कए रखने छथि। एहि काज स जुडल एकटा निजी कंपनी, ऑकपेट बाइसाइकिल्स क अधिकारी कहला, जे हमर योजना बिहार मे साइकिल बाजार मे उतरबाक अछि। एकरा लेल हम राज्य निवेश प्रोत्साहन बोर्ड (एसआईपीबी) क समक्ष आवेदन केने छी। संगहि, हम आईएसआई मार्क आओर आईएसओ स्टैंडर्ड क लेल सेहो आवेदन केने छी। दरअसल, हमर योजना चीन स कलपुर्जा मंगवा कए बिहार मे साइकिल निर्माण करबाक अछि। एहन साइकिल क लागत कम होएत। संगहि, हमर गुणवत्ता सेहो नीक रहत।’ ओ कहला जे अगर सरकार मानि गेल त एहन साइकिल क राज्य मे पहिल एसेंबलिंग कारखाना दरभंगा मे स्थापित भ जाएत।


text:
पटना। मुख्यमंत्री नीतीश कुमार कहला अछि जे अगिला तीन चारि साल मे पटना क भांति भागलपुर, गया, मुजफ्फरपुर आ दरभंगा सेहो एकटा पैघ आ विकसित शहर बना देल जाएत। ओ शहरी विकास क 10टा योजना क शुभारम्भ केलाक बाद अधिकारी कए संबोधित करि रहल छलाह। एहि योजना पर 617.38 करोड़ व्यय होएत। ओ अधिकारी स आग्रह केला जे तीन-चारि वर्ष मे एहि शहर सबहक क सूरत एहन बदलि देल जाए जे लोक अपन शहर कए विकसित कहि सकथि। सड़क क मामला मे एहन देखा रहल अछि। ओ कहला जे एहन योजना तैयार करू जाहि स 3-4 साल मे नव इलाका ठीक स बनए। एहि पर एखने स अमल शुरू हेबाक चाही। शहरक फैलाव क संबंध में एहि वर्ष क अंत तक कानून बनि जेबाक चाही आ नीति निर्धारित भ जेबाक चाही, ताकि एकरा अगिला साल स लागू करि देल जाए। ओ कहला जे आब प्रशासन मे जड़ता टूटबाक चाही। शहर क विकास क कार्य प्रारम्भ भ गेल त रुकबाक नहि चाही। मुख्यमंत्री क अनुसार एखन हर साधन सम्पन्न व्यक्ति क चाहत अछि जे पटना शहर मे हुनकर एकटा घर हुए। एकरा लेल ओ पैघ दाम चुका कए फ्लैट बुक करा रहल छथि। मुख्यमंत्री क अनुसार शहरक विकास क मतलब केवल आवासीय सुविधा उपलब्ध करायब नहि हेबाक चाही, बल्कि शिक्षा ,व्यवसाय, उद्योग , चिकित्सा सुविधा ,पार्क सहित सबटा गतिविधि कए गति भेटबाक चाही। ओ कहलथि जे एहि मामला मे बिहार कए उत्तरप्रदेश स सीखबाक चाही। ओहि ठाम क लोक मात्र लखनऊ नहि दौडैत छथि, बल्कि अन्य शहर मे सेहो रहबाक नीक व्यवस्था अछि। शहरी विकास क योजना कए बिहार राज्य शहरी आधारभूत संरचना विकास निगम लिमिटेड (बुडको) क माध्यम पूर्ण कैल जाएत। राज्य मे पहिल बेर नगर विकास विभाग क योजना कए लागू करबा लेल निगम क गठन भेल अछि। समारोह क मुख्य अतिथि उप मुख्यमंत्री सुशील कुमार मोदी कहला जे लोक कए भ्रम होएत जे इ व्यवस्था केन्द्र क अछि। ओ स्पष्ट केलाह जे विभिन्न योजना मे केन्द्र क अंशदान 50 प्रतिशत , 70 प्रतिशत आ कोनो मे 80 प्रतिशत अछि। योजना सब मे एकटा हिस्सा राज्य सरकारक सेहो होइत अछि।
मुख्य पृष्ठ समाचार पटना सन बनउ आनो शहर : नीतीश


text:
नव व्यवस्था मे विद्यालय क लेल अनुदान लेब नहि रहल आसान
स्वतंत्र छात्र क परीक्षा परिणाम पर नहि भेटत आर्थिक सहायता
15 फरवरी तक मांगल गेल उपयोगिता प्रमाणपत्र
पटना । वित्तरहित माध्यमिक आ उच्च माध्यमिक विद्यालय क प्रबंधन क लेल एहि वर्ष अनुदान लेब दुष्कर होएत। आब स्वतंत्र छात्र क परीक्षा परिणाम पर अनुदान राशि क गणना नहि कैल जाएत। नियम कए कठोरता स लागू करबाक निर्देश देल गेल अछि। राज्य सरकार अनुमति-प्रस्वीकृति प्राप्त वित्तरहित माध्यमिक आ उच्च माध्यमिक विद्यालय क शिक्षक क वेतन क भुगतान क इरादा स नियम कए शिथिल करैत प्रबंधन कए अपन फार्मूला क तहत 2008-09 क परीक्षा मे सफल छात्र-छात्रा क रिजल्ट क आधार पर अनुदान क राशि विमुक्त करि देलक। मुदा कागजात तैयार करबा मे प्रबंधन क स्तर पर धांधली क शिकायत क मद्देनजर एहि बेर अनुदान देबाक नियम- परिनियम सख्त कैल गेल अछि। मानव संसाधन विकास विभाग संबंधित संस्थान क प्रबंधक कए निर्देश देलक अछि जे ओ निर्धारित प्रपत्र मे पूर्व मे भेटल अनुदान राशि क उपयोगिता प्रमाणपत्र विभाग कए उपलब्ध कराउ। हुनका कहल गेल अछि जे ओ चार्टर्ड एकाउंटेंट स प्रदत्त राशि क अंकेक्षण प्रतिवेदन विभाग कए 15 फरवरी तक उपलब्ध करा दथि। नहि त वित्तीय वर्ष 2009-10 क अनुदान स्वीकृत नहि कैल जाएत।
अनुदान क फार्मूला मे एहि संशोधन क बाद आब नियमित छात्र क तौर पर संबंधित विद्यालय स प्रथम, द्वितीय आ तृतीय श्रेणी मे उत्तीर्ण छात्र-छात्रा क आधार पर अनुदान राशि विमुक्त कैल जाएत। संबद्ध डिग्री कॉलेज क शासी निकाय कए सेहो निर्देश देल गेल अछि जे ओ 26 फरवरी तक पूर्व प्रदत्त राशि क उपयोगिता प्रमाणपत्र आ चार्टर्ड एकाउंटेंट स कराउल गेल अंकेक्षण प्रमाणपत्र विभाग कए पठा देल जाए। अन्यथा, अगिला अनुदान विमुक्त नहि भ सकत।
बदलल अनुदान क फॉर्मूला
नव व्यवस्था मे विद्यालय क लेल अनुदान लेब नहि रहल आसान


text:
ओहि दिन अचानके शीतलहरी बढि गेल छल. एना कऽ एहि भरि सीजन मे कहियो शीत नहि खसल छल. लोक सभ ओढना बिछओना तऽर मे रातिये पैसल से निकलबाक नामे नहि लैत छल. मुदा बूढ आ बच्चाक आँखि मे निन्न तऽ रहैत छैक नहि. से बच्चा सब सेहो एम्हर सँ ओम्हर दौड-धूप कइये रहल छल. हमरो किछु नहि फुडा रहल छल. से कने टहलि गेलहुँ खुरचन भाइक दलान दिस. हाथ-हाथ नहि सुझैत छल. जयबा काल भेल जेना कोनो साइकिल बला कोम्हर सँ ठोंकि देत तकर कोनो ठीक नहि से असथिरे-असथिरे चलैत छलहुँ. बेस चौकन्न भेल. जे देखतियैक सैह. कान तऽ तेना ने बन्हने छलहुँ जे हऽवा कनियो नहि पैसि सकैत छल.
आ जँ हऽवा नहि पैसत तऽ ध्वनि कान मे कोना पडत. हऽवे पर ने सभ किछु. हऽवा नहि तऽ ध्वनि सुनायत कोना. ओनाहू अपना मिथिला मे हऽवा पर बेसी काज होइत छैक. कतेकोक जिनगी बीति जाइत छैक हऽवे देबा मे मुदा तइयो हऽवा देबाक ओकर ड्यूटी समाप्त नहि होइत छैक आ मरय काल पछताइत प्राण छुटि जाइत छैक. फेर लिलसा लागल रहि जाइत छैक जे हऽवा देबाक अछि. आ फेर ई हऽवा नगरी मे जन्म लेबय चाहैत अछि. मिथिला महान अछि तकर नाना कारण अछि. आन आन कारण तऽ अछिये संगहि हऽवाक सेहो अपन दोसरे महत्व अछि. मिथिलाक नाम जँ आजुक युग मे हऽवानगरी धऽ देल जाय तऽ हमरा जनैत कोनो जुलुम नहि बीति जायत. हऽवा छोडि ओहि ठाम रहिये की गेल छैक. जनता हऽवा देबय मे माहिर, नेता हऽवा देबय मे माहिर. एहि मे एक ठाम पैघ युद्धक संभावना बनि जाइत छैक. जेना नेताक काज हऽवा देब छैक आ जनताक काज सुनब. मुदा मिथिला मे सुनय तऽ क्यो चाहबे नहि करैत अछि, सभ हऽवा देबय लगैत अछि. आ बनि जाइत अछि नेता. आ सब जँ नेते भऽ जायत तऽ ओहि क्षेत्रक की हाल होयतैक से अनुमान लगाओल जा सकैत छैक. देश मे पूरा जनसंख्याक नाममात्र भाग नेता अछि ताहि सँ पूरा देश तबाह भेल अछि आ जँ मिथिला मे सभ नेते अछि तऽ तबाह की सुड्डाहो होयबा मे विलंब नहि लागि सकैत अछि. विलंब लगितो अछि तऽ से मिथिलाक महानते ने अछि.
से हऽवा आ शीतलहरि सँ जान बचबैत हम पहुँचि गेल छलहुँ खुरचन भाइ ओतय. ओ सेहो मोटका चद्दरि ओढने, देह हाथ झपने बैसल छलाह दलान पर. हमरा देखि कने हर्षित सन बुझयलाह. हुनको हऽवा देबय मे बेस मजा अबैत छनि ने. से एकसर मे ककरा हऽवा देताह. हऽवो लेबऽ लेल क्यो चाही ने. से हम आबि गेल छलहुँ. हऽवा देबय मे खुरचन भाइ सँ माहिर शाइते क्यो दोसर होयत. असल मे एही माटिक हऽवा बसात मे ओ पैघ भेल छलाह. मुदा हऽवाक बल पर ओ नेता नहि बनि सकलाह तकर कचोट हुनका सदति रहैत छनि. जकरा लग हऽवाक मात्रा प्रचूर रहैत अछि, नेता बनबाक उमेद बेसी रहैत अछि मुदा भाइ केँ एहि दिस निराश होमय पडि गेलनि. हमरा देखिते भाइ उठि गेलाह आ अंगनाक मुँह पर चाहक लेल कहि अयलाह. हम हुनक दलान पर हाथ पएर समेटि बैस गेल छलहुँ. ओ तकर बाद चाहे नहि हऽवा सेहो पीयओलाह प्रचूर.
— नवकृष्ण ऐहिक
'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश.


text:
मैथिली रंगकर्मी, निर्देशक ओ मैथिलीसेवी गंगा झा मूलतः परजुआरि डीह टोल (मधुबनी)क रहनिहार आ वृत्तिक हेतु कोलकाताक प्रवासी छथि. मैथिली रंगमंचसं संबंधित विभिन्न बिंदु आ आन कइएक संदर्भमे हुनकासं मिथिमीडिया लेल बातचीत केलनि मिथिलेश कुमार झा.
नाटकसं अपनेक रुचि कोना भेल?
बाल्यकालेसं, जखन गाम पर छठामे पढैत छलहुं, कृष्णाचन्द्र झा 'रसिक' सभ नाटक करथिन. हुनका सबहक रिहर्सलमे राति भरि बैसि जाइ आ कहियनि हमरो पाट दिय. जाहिमे बाल कलाकारक भूमिका होइ ताहिमे हमरा पाट देथि आ खूब बढ़ियासं यादिक' मंचप्र बाजि आबी. तकर बाद जखन हम सभ नाटक करय लगलहुं त' कन्याक भूमिका, कृष्णक भूमिका करय लगलहुं. गाममे विवाह कीर्तन होइ त' हमरा राम सजाओल जाए. यानि नाटकमे रुचि नान्हियेटासं छल.
निर्देशनक आरम्भ कोना कएल - सुनियोजित ढंगसं किंवा परिस्थितिवश? आ से कहिया तथा कोन नाटकसं?
परिस्थितिवश. एहि ठाम मिथिला सेवा संस्थान नामक एकटा संस्था देवकांत राय बनओने रहथि. ओ नाटकक कार्यक्रम रखलनि. ओहि समय दयानाथजी अस्वस्थ भ' गेलाह. तखन सभ गोटे हमरा निर्देशन करबाक आग्रह केलनि. उएह छल हमर पहिल निर्देशन - १९८७मे. कृष्णचन्द्र झा 'रसिक' लिखल नाटक 'विवाह एक समस्या' केर मंचन भेल छल. मंचनसं बाबूसाहेब चौधरी अतिशय प्रभावित भेलाह आ हमरा मानसिक बल भेटल. निर्देशानक लेल हमरा तैयारी करय पडल छल. किएक त' ई हमर पहिल कार्य छल. हम बहुत रास पोथी किनलहुँ-मंच सज्जा, रूप सज्जा, प्रकाश आ निर्देशकीय विषयक. बांग्ला आ अंगरेजीमे, एहि सबहक प्रयोग कएल जकर फल भेल हमर सफलता.
निर्देशनक क्षेत्रमे अपनेकें किनका सभसं सिखबाक अवसर भेटल? सर्वाधिक प्रिय निर्देशक के भेलाह? एहि क्षेत्रमे अपन गुरु किनका मानैत छी अथवा किनकासं सर्वाधिक प्रभावित छी?
सिखबाक लेल त' हम एखन धरि जतेक नाटक देखने छी - बांग्ला, हिन्दी वा अंगरेजी - ताइ सब निर्देशकसं किछु ने किछु सिखने छी. तखन गुरु बनि केओ सिखओलनि से कहब कठिन अछि. हमरा लेल त' सभ गुरु छथि. तहन नाटक सभ विषय पर जओं अधिक ज्ञान प्राप्त करबाक सुयोग देलनि से छथि कृष्णचन्द्र झा रसिक आ दोसर नाम कही त' से छथि दयानाथ झा. मैथिली नाटकक विषयमे कही त' हम देखने छी कर्णजी, त्रिलोचन झा, श्रीकांत मंडल एवं रामलोचन ठाकुरक प्रस्तुति.
एखनधरि कतेक नाटक निर्देशित केने छी?
पहिल त' यएह भेल. दोसर छल मधुरलाल मंडलजीक संस्थामे हिनके लिखल नाटक 'नवजागरण'. तकरा बाद कलाकार लोकनि अपन संस्थामे नियमित नाटक करबाक प्रस्ताव रखलनि. फलस्वरूप कोकिल मंचक स्थापना भेल आ नियमित नाटक होमय लागल जकर निर्देशक करैत आबि रहल छी. एखन धरि 32टा नाटक एहि ठाम केलहुं. संगे गाम पर सेहो प्रत्येक वर्ष कालीपूजामे नाटकक निर्देशन कए रहल छी जे लगभग 25 सालमे 30टा नाटक हएत.
अपन निर्देशित नाटक सभमे सर्वाधिक सफल नाटक अपने ककरा मानैत छी?
धूर्तसमागम, लोढानाथ आ बांग्लासं अनुदित नाटक वाह रे बच्चाराम.
मंचन हेतु कृतिक चयन कालमे की सभ ध्यानमे रखैत छियैक?
बहुत किछु ध्यानमे राखय पडैत छै. पहिल कलाकारक संख्या एवं क्षमता जाहिमे मुख्य रूपसं महिला कलाकार जे मैथिलीमे दुर्लभ अछि, तकरा बाद कथा.
नाट्यकारमे सर्वाधिक नीक के लगै छथि?
नाट्यकार लोकनिक अपन विशेषता होइ छनि. सभ रचनाकारमे अद्भुत क्षमता होइ छनि. सभ तरहें पूर्ण कहब कठिन अछि मैथिलीक लेल. जेना मलंगियाजीक नाटक विशुद्ध गामक परिवेशमे लोकभाषाक विशिष्टता रखैत छनि. डॉ. अक्कूजीक नाटकमे विविधता भरल विषय एवं संरचना छनि. शहर, गाम तथा शोधमूलक विषय पर सहज भाषाक प्रयोग रुचिकर छनि. अइसं हटिक' जे हमरा सभ सं बेसी आकर्षित केलनि से सुधांशु शेखरजी एवं पंडित गोविन्द झा जे कथा एवं चरित्रकें सुनियोजित ढंगसं सीमित संवादमे तह धरि पहुंचा देइत छथिन.
नाट्य-विशेषक मंचन-निर्देशन, अपना पसीनक कलाकारक चयन अथवा तकनीकक प्रयोग आदि विभिन्न सन्दर्भमे कोन अथवा कोन-कोन सेहन्ता बांचल अछि?
सेहंताक अंत नहि. अपना मोनसं सभ किछु होयत सेहो संभव नहि. कलाकारक चयन संगे ओइ व्यक्तिक संस्थागत सहयोग संगे समझौता. तकनीकी प्रयोगक उपयुक्त साधन. सबहक संगे अर्थ आ सबहक समय. अर्थात एकटा प्रस्तुति केर सफलताक संग प्रदर्शन करबाक लेल बहुत रास समझौता. किछु तीत किछु मधुर. जतय अर्थ, स्थान ओ सहयोग अपर्याप्त होइ.
एखन धरि एहन स्थिति आएल अछि जे कोनो विषय पर मंचन करय चाहैत होइ मुदा ताहि पर नाट्य कृति अनुपलब्ध हो?
एहन होइ छै. एतय जे आन भाषामे आधुनिक विषय पर नाटक होइ छै, जाकर प्रदर्शन हम देखि नेने रहै छी, तहन मोनमे होइए किछु एहने विषय पर मैथिलीमे पोथी रहितैक. जेना धार्मिक अंधविश्वास, मानवीय मूल्याक ह्रास, संवेदना, जिजीविषा, राजनितिक व्यंग्यवा अन्य व्यंग्यात्मक कथाआधारित आदि. पारिवारिक-सामाजिक समस्या सभपर त' नाटक अछिए.
मराठी ओ बांग्ला रंगमंच सम्प्रति बड्ड अगुआएल अछि. सुनै छियै जे मराठीमे एकहक नाटकक चारि-चारि हजार प्रस्तुति भेल छै. मैथिली रंगमंच एहि दुनू रंगमंचसं सैकड़ो बरख पुरान रहितो एहन सोचियो ने सकैत अछि. एहि सन्दर्भमे अपने की कहबैक?
एकटा नाटकक बेसी प्रदर्शन हो ताहि लेल जरूरी छै दर्शक. कलकत्ताक दर्शक छिडियाएल अछि. नाटक हॉल सेहो कम छै. दोसर छै नाटकक तैयारी लेल कलाकारक संगे आर्थिक सहयोग. दर्शक पाइ खर्चक' नाटक देखबाक आग्रही कम छथि. एखन जे देखै छी ताइमेएकटा नाटक करब आ एकरा लेल दर्शक जुटाएब भारी पडै छै.
मैथिली रंगमंचकें पछुअएबाक कारण आ तकर निवारण की छै?
सामाजिक सोच! नाटक बौद्धिक वर्गक विषय छै. एहिमे बेसीसं बेसी लोकक जिज्ञासा नहि भेने अगुआएब कठिन छै. अपना स्तर पर ठाढ़ राखि सकी ततबे बहुत छै. रचनात्मक प्रतिभा जिनका लगमे छनि से कथा, कविता वा आन विधा केर वस्तु लिखि लेताह परन्तु नाटक लिखनाइ आ एकरा मंचित करेबाक चेष्टा नहि करताह. तखन की आशा क' सकै छी!
समकालीन मैथिली रंगमंच सभमे कोन मंच अपनेकें बेस संभावनाशील लगैत अछि?
नियमित रंगमंच केर संख्या धीरे-धीरे कम भ' गेल छै. कलकत्ताक अतिरिक्त दिल्ली आ पटनामे सक्रियता देखल जाइ छै. जाहिमे प्रकाश झा (मैलोरंग-दिल्ली) केर कार्य क्षमतासं विशेष आशा कएल जा सकैत अछि.
विभिन्न माध्यममे रंग्मंचक विकास हेतु देल जाएवला सरकारी सहायताक लाभ मैथिली रंगमंच कहां धरि उठा पबैत अछि?
सिवाय मैलोरंग, दिल्ली कें आर कोनो रंगमंच सरकारी सहायता नहि ल' पबैत अछि. कारण, कार्यकर्ता. सहायता पएबाक लेल ओकर बहुत रास नियम छै जकरा अनुपालन हेतु बहुत बेर पदाधिकारीसं संपर्क करय पड़ैत छै, जकरा लेल उपयुक्त व्यक्तिकें समय नहि भेटैत छनि. जीवन यापनसं जुड़ल लोक लेल सामाजिक-सांस्कृतिक कार्यक हेतु समर्पण कठिन होइ छै.
मैथिली रंगमंचक व्यवसायीकरणमे बाधक तत्व की सभ छै?
रंग्मंचक व्यवसायीकरणमे बाधक केओ नै छै. एकरा लेल चाही प्रयास आ अपसंस्कृतिक निवेश. उदाहरण लेल, कलकत्तामे बहुत रास थियेटर चलै छलै, जाइमे दूटा नृत्य (अपनृत्य) रहै छलै. एखन ओ नृत्य बन्न भेलासं सभटा थियेटर बन्न अछि. मात्र ग्रूप थियेटरक नाम पर किछु संस्था नाटक क' रहल अछि.
मैथिली रंग्मंचक किर्तनिया शैलीक वर्त्तमान अवस्था पर अपनेक की कहब अछि? मैथिली मंचक एहि पहिचान कें जिया क' राखब कतेक प्रयोजनीय?
इतिहासमे जाकर उल्लेख छै से अपने जीबै छै. समयक अनुसार दर्शक परिवर्तन चाहैत छै. पुरान वस्तु दर्शनीय रहि जाइ छै, उपभोगक नहि. ओकर उपयोग करबाक लेल ओकरामे नवीनता आनय पड़तैक. हूबहू वैह वस्तु नै रहतै. नाटकक बहुत रास शैली छलैक आ एखनो नव-नव शैली छै.
आधुनिक मैथिली रंगमंचमे गौरवशाली पृष्ठभूमिक अछैतहु कोलकाता सम्प्रति पछुआ गेल अछि. एकरा पुनः कोना अगुआएल जाए?
समय चक्रक प्रभाव. पहिलका समयकें सभ दिन नीक आ गौरवशाली कहल जाइत रहलइए. कहबी बनि गेल छै-ताइ दिन...एखन त'. ओहि समयक परिस्थिति आ समस्या कें ओहि तरहें देखल गेलैक. एखुनका समय अलग छै. एहिसं निदान पओला उत्तर आगामी पीढ़ी एकरा गौरवशाली मानतैक. तैं कार्य करैत रहब आवश्यक.
अपनेक निर्देशनमे अभिनय करैत एखन धरि के' सर्वाधिक प्रभावित केलनि अछि?
जे रंगमंच पर अभिनय करैत छथि से सब प्रभावित करैत छथि. तहिना प्रतिभा सबहक सामान नै होइ छै. क्षमताक आधार पर कलाकार भूमिका निमाहैत छथि. के' कम आ के' बेसी से कोना कहू! एकटा नाटकक प्रस्तुतिमे मंच पर वा नेपथ्यमे सब सहयोगीक योगदान हमरा प्रभावित करैत अछि. एहि ठाम ओहि उदाहरणकें लिय जे एक लुक्खी रामेश्वारक सेतु बान्हमे सहयोग केने रहनि आ राम प्रभावित भेल छलाह.
निर्देशनक क्षेत्रमे अपन अगिला खाढ़ी तैयार करबामे कहां धरि सफलता भेटल अछि?
ककरो ठाढ़ नै कएल जा सकै छै. मेधावी व्यक्ति अपने ठाढ़ भ' लगाम पकड़ि लै छथि. ओना बेसी मनुक्ख जिम्मेवारीसं दूर रहि प्रतिष्ठाक लालची होइए. कम क' बेसी पाबए चाहइए. निर्देशनक क्षमता रहितो सभ सदस्यकें समटिक' चलब कठिन होइ छै. निर्देशनक भार जे केओ उठओलनि अछि जे अपन क्षमता पर. हम कोना कहि सकै छियै जे हम बनओलिअनि.
मंच निर्देशनक क्षेत्रमे कोनो विशेष अनुभव जे कहि सकी?
प्रत्येक मंचन आ निर्देशनमे एकटा नव अनुभव होइ छै. अनुभवे त' निर्देशकक पूजी होइ छै. बहुत रास अनुभवक सार माथमे बैसि जाइ छै. किछु नीक, किछु बेजाए. किछु कहयवला आ किछु नै.
अपने कविता लिखैत छियै. संपर्कमे कविताक पाठ सेहो करैत छियै. किन्तु एखन धरि कविता सबहक प्रकाशन नहि भेल अछि. तकर की कारण?
असलमे संपर्कमे सभ साहित्यकार बैसैत छथि. देखांउसे हमहूँ लिखय लगलहुँ. संपर्कमे पढैत सेहो रहलहुं. ठाकुर जी (रामलोचन ठाकुर) कहितो छथि जे ई पुर्जी पर लिखै छथि. से हम 100सं बेसी कविता लिखने होयब आ से सभटा पुर्जी सभ मे राखल अछि. एकटा नीक संकलन भ' सकैत अछि. कहियो फुरयबो करैए मुदा आलसक कारणें एखन धरि अगुआएल नै अछि. दोसर बात जे कविता सं ना-यशक आकांक्षा सेहो नहि अछि जे कविता छपय आ ना होअय.
अपने स्वयं नाटक लिखबाक चेष्टा कहियो कएल अछि? जओं नहि त' किएक?
नाटक लिखबाक चेष्टा केलहुं. एकटा एकांकी लिखबो केलहुं. नाटको लिखि सकै छी. मुदा बात ई अछि जे अपने संस्था, अपने निर्देशक आ अपने लिखल नाटको रहय से हमरा नीक नै लगइए. इहो भय होइए जे लोक कहत जे हिनकर मोनोपोली भ' गेल छनि. यदि आन संस्था खेलाइत त' चेष्टा जरूर करितियैक. ओना दूटा हिन्दी नाटकक मैथिली अनुवाद (शरद जोशीक 'आन्हर आर हाथी' तथा शंकर शेषक 'चेहरे'क खोल नामे) केने छी. एकटा उपन्यास-अंश (कन्यादानक सभागाछीवला प्रसंग)क नाट्य रूपांतरण आ मंचन कएने छी.
कोलकाताक नाट्य संस्था कोकिल मंचक संस्थापक लोकनिमे अपने प्रमुख छी. ई संस्था रजत जयंती मनाबए जा रहल अछि. की योजना अछि?
रजत जयंती वर्षक कार्यक्रम घोषित अछि. 31 जनवरी आ 1 फरवरी 2015कें विद्यामंदिर प्रेक्षागृहमे आयोजन होयत. प्रयास छल जे बाहरसं नाट्यदल मंगायब आ चारिटा नाटकक प्रस्तुति करब. परन्तु प्रयोजनीय अर्थक व्यवस्थामे असफलतासं एकटा नाटकक मंचन भ' रहल अछि. गीतनादक संग उत्सवक आयोजन होयत.


text:
आजाद भारत मे राज्यपाल क पद राज्य पर केंद्र क पहरा जेका कहल गेल अछि, मुदा राजभवन मे जाहि प्रकार स नीलामी आ थेथरई भ रहल अछि ओ एकर औचित्य पर सवाल ठार क रहल अछि । बिहार मे जाहि प्रकार स राज्यपाल पर आरोप लागल अछि ओ इ देखा रहल अछि जे केंद्र पहरेदार क नाम पर बिहार मे नीलामकर्ता पठा रहल अछि, जे बिहार क लोक कए लूटबा मे लागल अछि आ बिहार क शिक्षा व्यवस्था कए नीलाम करबा मे लागल अछि । इ सवाल कई बेर उठल अछि जे देश मे राष्ट्रपति क पद लेल चुनाव होइत अछि मुदा ”लाट साहेब” लोकतांत्रिक नहि, बल्कि राजतांत्रिक व्यवस्था जेकां राज्य पर थोपल जाइत छथि । जनताक प्रतिनिधि नहि भेलाक बावजूद ओ राजभवन मे सालोसाल राजा जेकां रहैत छथि । कानून जरूर जनप्रतिनिधि बनबैत छथि मुदा ओकरा अंतिम मंजूरी लाट साहेब दैत छथि । सवाल अछि जखन राजभवन जनप्रतिनिधि आ कोर्ट कए नजरअंदाज क निरंकुश तानाशाह जेकां राज्य कए लूटबा मे लागल होअथि त जनतंत्र मे एकर कोन ईलाज अछि । बिहारक राज्यपाल क व्यवहार आ समस्या क गंभरता पर पत्रकार ज्ञानेश्वर क सटीक विशलेषण। – समदिया
बिहार क अपन लाट साहेब (गवर्नर) देवानंद कुंवर जी बूटा सिंह साहेब स सेहो आगू जाइत देखा रहल छथि । बिना राष्ट्रपति शासन कए राजभवन मे ‘गंगा’ बहि सकैत अछि, अपन कुंवर जी प्रमाणित करि देलथि अछि । साहेब क लाली दोसर कांग्रेसी कए ललचा सकैत अछि । राज्य मे एनडीए क शासन अछि । एहन पोलपट्टी नीतीश कुमार खोलने रहितथि त आरोप क श्रेणी मे रखतहुं, मुदा लाट साहेब पर गंगा बहेबाक आरोप अपन कांग्रेस क वरिष्ठ एमएलसी ज्योति विधानमंडल मे सीधा-सीधा लगा देलथि आ स्पष्ट शब्द मे पूछलथि जे कुलाधिपति महोदय कुलपतिक कुर्सी केतबा मे बेचलहुं ,एक करोड़ बा दो करोड़ । कालेज क प्रिंसिपल क दाम सेहो लागल…रिपोर्टर कए ज्योति सबटा बता देलथि । कुलाधिपति हेबाक कारण नियुक्ति/स्थानांनतरण क अधिकार लाट साहेब लग अछि । रिवाज कुलपतिक नियुक्ति मे सरकार स परामर्श क अछि, मुदा ‘एथिक्स’ मे भरोस अपन कुंवर साहेब नहि अछि । कहि सकैत छी जे लाट साहेब ककरो सलाह पर काज करबा मे विश्वास नहि रखैत छथि । पहिने हाई कोर्ट हिनकर नियुक्ति कए रद्द केलक । सीनाजोरी क एहि कृत्य कए अहां पुरान ‘क्लाइंट’ क संग पहिने भ चुकल एग्रीमेंट क ‘रिन्यूवल’ कहि सकैत अछि । मुदा एतबा त जरूर से सब गोटे कए दोबारा नियुक्ति क कोर्ट कए सेहो बता देलथि जे ओ कोनो जनप्रतिनिधि नहि बल्कि अंग्रेज क जमाना क ‘लाट साहेब’ छथि । आब इ दोसर गप जे अहां हिनका थेथर कही त हर्ज नहि । एहन मे,ज्योति क सवाल दमदार लगैत अछि ।
नीतीश कुमार राजभवन क मनमर्जी पर पहिने अपन पक्ष राखि चुकल छथि। कहने छलाह जे हालात एहन रहल त सरकार क संग राय-मशविरा क व्यवस्था समाप्त क देबाक चाही, किया त इ आब औपचारिता मात्र तक नहि रहल। सरकार केवल धन देबाक काज क रहल अछि, राजभवन ध्यान देबा लेल सरकार कए कोनो बाट नहि इ रहल अछि । लाट साहेब जेकरा कुलपति क पद पर नियुक्त केलथि अछि ओहि मे स कई गोटे पर पहिने स कई तरह क शिकायत अछि । बिहार क विश्वविद्यालय क स्थिति की अछि, राष्ट्रीय स्तर पर सब जानैत छी । सरकार आ राजभवन क टकराहट क अंजाम आओर खराब परिणाम द सकैत अछि ।
ज्योति क जबर्दश्त हमला पर लाट साहेब ‘ओनली डिस्टरबिंग एलिमेंट’ स बेसी किछु नहि बाजि सकलाह। ज्योति क तामस क पाछु क गप कए देखबाक सेहो जरूरत अछि । ज्योति क एहि तामस स सत्ता पक्ष कए परम सुख क प्राप्ति भेल अछि । कहनिहार इ सेहो कहबा लेल आगू आबि रहल छथि जे मैडम विधान पार्षद क पारी खत्म भेलाक बाद पाला बदलबाक इच्छा रखैत छथि। खैर,इ बतकही मे फंसबा स बेसी जरुरी ‘सेल प्राइस’ कए बुझबाक अछि । सब कए इ पता अछि जे राजभवन मे कुलपतिक पद नीलाम होइत अछि । विश्वविद्यालय/कालेज बेचल जा रहल अछि, इ कोनो आन मसला स बेसी गंभीर मसला अछि किया त इ लोकतांत्रिक व्यवस्था मे नव प्रकारक अपराध अछि ।
एहन नहि जे केंद्र सरकार बा कांग्रेस आलाकमान कए बिहार क गवर्नर हाउस क एहन गतिविधि क कोनो जानकारी नहि होएत, मुदा दिल्ली आदतन चुप अछि । कईटा मौका पर पहिने सेहो कांग्रेसी अपन साहेब क शिकायत दिल्ली स क चुकल छथि । ‘काकस’ क बारे मे बता चुकल छथि । मुदा शिकायत स साहेब क सेहत पर कोनो असर नहि पडैत अछि । दिल्ली लाबिंग मजबूत अछि । एहि लाबिंग क वजह स असम क राजनीति मे हाशिया पर जा चुकल कुंवर बिहार क राजकुंवर बना देल गेलाह । फेर एहन मौका भेटत नहि भेटत से साहेब पहरेदारी छोडी लूटबा मे जुटि गेलाह अछि। ओना हर्ज की अछि ,कम स कम ‘एनडीटी’ जेकां रंगरेली त नहि मना रहल छथि । किछु बेच रहल छथि, किछु लूट रहल छथि, सैह न…………राजनीति मे इ सब चलैत छै भाई । हुनका लेल सब बाट खुलल अछि ओ लाट साहेब छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
पटना । मिथिला क्षेत्र एक बेर फेर स औद्योगिक रूप स समृद्ध क्षेत्र क श्रेणी मे चिन्हल जाएत। एकरा लेल राज्य सरकार हर प्रकार क संभावना पर मंथन क रहल अछि। सरकार राज्य मे सातटा नव औद्योगिक पार्क स्थापित करबाक निर्णय लेलक अछि, जाहि मे तीनटा मिथिला क्षेत्र मे बनत। एकर जानकारी उद्योग मंत्री रेणु कुशवाहा कहलथि जे नव पार्क नालंदा, भागलपुर, बक्सर, लखीसराय, बांका, मधेपुरा और बेगूसराय मे बनत।
ओ कहलथि जे बेहतर कानून व्यवस्था आ मजदूर एहि क्षेत्र क सबस पैघ पूंजी रहल अछि। आब आधारभूत संरचना सेहो मजबूत भ चुकल अछि। अगिला दू साल मे बिजली क समस्या क निराकरण सेहो भ जाएत, एहन मे निवेश लेल सबस पैघ बाधा जमीन अछि, जेकर निराकरण लेल सरकार मंथन शुरू क देलक अछि। उद्योग मंत्री कहलथि जे उद्योग क स्थापना लेल जमीन महत्वपूर्ण घटक अछि। आइ पैघ पैघ उद्योगपति बिहार मे पूंजी निवेश करबा लेल रुचि ल रहल छथि। सरकार सेहो निवेशक कए हर संभव सुविधा देबा लेल तैयार अछि। जमीन उपलब्ध नहि रहबा स कई बेर उद्योग स्थापित नहि होइत अछि। एहि लेल राज्य सरकार निवेशक क सुविधा लेल राज्य मे सातटा नव औद्योगिक पार्क क स्थापना क निर्णय लेलक अछि। एहि लेल नालंदा, भागलपुर, बक्सर, लखीसराय, बांका, मधेपुरा और बेगूसराय मे 4,550 एकड़ जमीन क अधिग्रहण कैल जाएत। उद्योग मंत्री कहलथि जे ओ मिथिला क्षेत्र मे अधिकतर जमीन खेतिहर अछि, एहन मे उद्योग लेल एहि क्षेत्र मे जमीन क उपलब्धता मुश्किल रहैत अछि। ओना ओ कहलथि जे जमीन लेल किसान स गप करतथि आ औद्योगिक पार्क लेल भूमि उपलब्ध करेबा लेल आग्रह करतथि। ओ कहलथि जे हुनका उम्मीद अछि जे एहि क्षेत्र सब मे अगिला किछु साल मे औद्योगिक पार्क क स्थापना क लेल जाएत। ओ कहलथि जे ओना सरकार लग सेहो किछु जमीन अछि, जेकरा एहि पार्क क हिस्सा बनाउल जाएत। वर्ष 2012-13 मे बियाडा (बिहार औद्योगिक क्षेत्र विकास प्राधिकरण) 511 एकड़ जमीन क अधिग्रहण केने छल। एहि मे स 200 एकड़ जमीन 336 इकाइ लेल आवंटित कैल गेल अछि। मंत्री कहलथि जे एहन जे भूमि आवंटित कैल गेल अछि ओहि मे अधिकतर निवेशक निर्माण काज शुरू क चुकल छथि। किछु छोट इकाइ मे त उत्पादन शुरू भ रहल अछि। ओ दावा केलथि जे जमीन उपलब्ध भेलाक बाद निवेश क कमी नहि रहत, ओना एखनो सूची लंबा अछि जे बिहार मे निवेश लेल तैयार छथि। मुदा, निवेशक क पहिल इच्छा पटना मे जमीनक होइत अछि जे सरकार लेल उपलब्ध करा देब संभव नहि अछि। मंत्री कहलथि जे उद्योग विभाग क महत्वाकांक्षी मेगा औद्योगिक क्षेत्र सेहो अगिला वित्त वर्ष मे तैयार भ जाएत। ओ कहलथि जे बिहटा मे 350 एकड़ भूमि मे औद्योगिक पार्क विकसित कैल जा रहल अछि। एहि ठाम हीरो साइकिल आ रेमंड्स सहित किछु पैघ कंपनी अपन इकाइ क स्थापना क रहल अछि। मंत्री कहलथि जे सरकार राज्य क हर हिस्सा मे छोट औद्योगिक क्षेत्र क स्थापना करबा मे लागल अछि। एहि लेल उद्योग विभाग सबटा जिला मजिस्ट्रेट कए पत्र लिखलक अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
गरमाएल जा रहल अछि रूपम मामला
बिहार मे जेना-जेना शीतलहरी बढ़ि रहल अछि...तापमान कम भ रहल अछि... ओना-ओना केसरी-रूपम मामला गरमा रहल अछि. राज्यक राजनीतिक पारा बढ़ल जा रहल अछि.
पूर्णिया के बीजेपी विधायक राजकिशोर केसरी हत्या मामला मे रूपम पाठक के समर्थक केर संख्या बढ़य जा रहल अछि. राज्यक महिला संगठन सभ एकदम सं रूपम के पक्ष मे आबि गेलीह.
महिला संगठन केर कार्यकर्ता सभ पटना मे प्रदर्शन सेहो कएलीह. महिला सभ एहि मामला के सीबीआई जांच के मांग करि रहल छथीह. एतबे नहि महिला संगठन के एकजुट होए के बाद राजनीतिक दल सभ सेहो अपन झंडा बुलंद करि देलक अछि..
आरजेडी एहि मामला के सीबीआई जांच के लेल सरकार के चिट्ठी सेहो लिखलक अछि. पार्टी के निशाना पर उप मुख्यमंत्री सुशील कुमार मोदी जी छथिन्ह. कानून-व्यवस्था केर नाम पर सरकार के घेरय के ई नीक मौका अछि.
पूर्णिया के पूर्व एमपी पप्पू यादव जीक मां शांति प्रिया राज्यपाल सं सेहो मुलाकात क चुकल छथीह. ओ रूपम पाठक...आओर पत्रकार नवलेश पाठक केर परिवार के सुरक्षा के संग मामला के सीबीआई जांच के मांग सेहो करलीह.
पप्पू जीक पत्नी आओर पूर्व सांसद रंजीता रंजन एहि मामला मे प्रधानमंत्री आओर केंद्रीय गृह मंत्री सं मिलय जा रहल छथीह. ओ एहि बात पर सवाल उठएलीह जे जेहि तरह सं मोदी जी क्लीन चिट द रहल छथिन्ह ओहि सं पुलिस निष्पक्ष जांच नहि करि पाएत.
नारी गुंजन नाम सं एनजीओ चलाबय वाली सामाजिक कार्यकर्ता पद्मश्री सुधा वर्गीज उप-मुख्यमंत्री सुशील कुमार मोदी सं इस्तीफाक मांग करलीह. हिनकर निशाना पर सेहो मोदी जी छथिन्ह.
जखन कि बिहार वीमेंस नेटवर्क के कहनाय अछि कि जखन धरि मामला दूध के दूध... पानि के पानि नहि होएत संधर्ष चलैत रहत. पटना हाईकोर्ट के वकील सभ कानूनी मदद के लेल तैयार सेहो भ गेलखिन्ह.
सभसं चौकाबय वाला खबर ई आबि रहल अछि जे पूर्णिया सं बीजेपी सांसद उदय सिंह जी सेहो सीबीआई जांच के पक्ष के एकटा चिट्ठी लिखलखिन्ह. आब देखिऔ नीतीश जी कि फैसला लैत छैथि. सभक नजर आब हुनके पर छनि.
सीबीआई जांच के मांग के जोर पकड़ैत देखैत सुशील मोदी जी सेहो आब कहल लागलखिन्ह जे मामला के सीबीआई जांच होबाक चाही. फॉरेंसिक टीम पूर्णिया पहुंचि गेल अछि.
एम्हर पकड़ल गेल पत्रकार नवलेश पाठक केर रिहाई के मांग सेहो जोर पकड़ि रहल अछि. कई ठाम पत्रकार सभक बैठक सेहो भ रहल अछि. लsदsक मामला उलझल जा रहल अछि.
Subscribe to: Post Comments (Atom)


text:
स्थायी होयत तीन लाख संविदा कर्मी
पटना। विहार क विभिन्न विभाग मे संविदा पर कार्य रत कर्मी क सेवा स्थायी हेतैन । एहि लेल गठित उच्च स्तरीय समिति अपन रिपोर्ट तैयार क लेलक अछि जकर आलोक मे नितीश सरकार जल्दिये संविदा आधारित कर्मी कए खुशखबरि द सकैछ । एहि संवर्गक कर्मी क स्थायीकरण कोना कैैल जाय, ताहि सँ संबंधित ३६० पन्ना क रिपोर्ट तैयार कैैल गेल अछि जे समिति द्वारा जल्दिए मुख्यमंत्री के सौंपल जायत । सरकार द्वारा रिपोर्ट क अध्ययन क पश्चात निर्णय लेल जाएत जाहि सँ लगभग तीन लाख संविदा कर्मी लाभान्वित होयत ।
पूर्व मुख्य सचिव ए के चौधरी क अध्यक्षता मे २८ -०४- २०१५ के उच्च स्तरीय समिति क गठन ठेका पर बहाल कर्मी क नियमितीकरण करबा हेतु कैैल गेल छल जकरा तीन मासाभ्यंतर अपन रिपोर्ट देबाक छलै परन्तु कर्मी क संख्या अधिक भेलाक कारणे रिपोर्ट तैयार करबा मे समय लगलैक । समिति एहि कोटि क कर्मी लोकनि क कोन वेतनमान होयतैन ताहि पर अपन कोनो मंतव्य नहि देने अछि । ई विषय समिति क क्षेत्राधिकार मे नहि छल । राज्य सरकार द्वारा बाद मे एहि पर निर्णय लेल जाएत । संबंधित विभाग सब से पृथक पृथक विभिन्न चरण मे बैसारक उपरांत समिति द्वारा ई रिपोर्ट तैयार कैैल गेल । रिपोर्ट मे एहि बात क विशेष ध्यान राखल गेल अछि जे स्थायीकरण क कोनो नियम माननीय सर्वोच्च, उच्च न्यायालय क कोनो निर्णय क विरुद्ध नहि होए । एहि कोटिक बेसगर कर्मी ग्रामीण विकास शिक्षा, स्वास्थ्य,कृषि, वित्त, सूचना प्रावैधिकी आ पंचायती राज विभाग स छथि ।


text:
नल-दमयन्ती
नल आ दमयन्तीक कथा भारतक महाकाव्य, महाभारतमे आवैत अछि।
युधिष्ठिरक जुवामे अपन सभ-किछ गुमाके अपन भाइसभक साथ वनवास करनाए पडल छल। ओही ठाम एकटा ऋषि हुनका नल आ दमयन्तीक कथा सुनौलक्।
नल निषध देशक राजा छल। ओ वीरसेनक पुत्र छल। नल बडका वीर छल आ सुन्दर सेहो। शस्त्र-विद्या तथा अश्व-सञ्चालनमे ओ निपुण छल। दमयन्ती विदर्भ (पूर्वी महाराष्ट्र) नरेशक मात्र पुत्री छल। ओ सेहो बहुत सुन्दर आ गुणवान छल। नल ओकर सौन्दर्यक प्रशंसा सुनि ओकरासँ प्रेम करै लगल। हुनकर प्रेमक सन्देश दमयन्तीक पास बड कुशलतासँ पहुँचेलक् एकटा हंस। आ दमयन्ती सेहो अपन ओ अनजान प्रेमीक विरहमे जलै लगल।
ई कथामे प्रेम आ पीडाक एहन प्रभावशाली पुट अछि कि भारतके ही नै देश-विदेशक लेखक आ कवि सेहो एहीसँ आकर्षित भेल बिन नै रहि सकल। बोप ल्याटिनमे तथा डीन मिलमैन अङ्ग्रेजी कवितामे अनुवाद करि के पश्चिमक सेहो ई कथासँ भली भान्ति परिचित करौने अछि।
विदर्भ देशमे भीष्मक नामक एक राजा राज्य करैत छल। हुनकर पुत्रीक नाम दमयन्ती छल। दमयन्ती लक्ष्मीक समान रूपवती छल। ओही दिन निषध देशमे वीरसेनक पुत्र नल राज्य करैत छल। ओ बडका ही गुणवान्, सत्यवादी तथा ब्राह्मण भक्त छल। निषध देशसँ जे लोग विदर्भ देशमे आवैत छल, ओ महाराज नलके गुणसभक प्रशंसा करैते छल। ई प्रशंसा दमयन्तीक कान धरि सेहो पहुँचल छल। एही तरह विदर्भ देशसँ आवै वाला लोग राजकुमारीक रूप आ गुणसभक चर्चा महाराज नलक समक्ष करैत छल। एकर परिणाम ई भेल कि नल आ दमयन्ती एक-दोसरके प्रति आकर्षित होएत गेल।
विषय सूचीसभ
कथा[सम्पादन करी]
महाभारतमे धर्मराज युधिष्ठिरक आग्रह करै पर महर्षि बृहदश्व नल-दमयन्तीक कथा सुनौलक्-
धर्मराज ! निषध देशमे वीरसेनक पुत्र नल नामक एक राजा भ चुकल अछि। ओ बड गुणवान्, परम सुन्दर, सत्यवादी, जितेन्द्रिय, सभक प्रिय, वेदज्ञ एवं ब्राह्मणभक्त छल। हुनकर सेना बहुत बड छल। ओ स्वयं अस्त्रविद्यामे बहुत निपुण छल। ओ वीर, योद्धा, उदार आ प्रबल पराक्रमी सेहो छल। हुनका जूआ खेलैके सेहो किछ-किछ शौक छल।
ओही दिनसभमे विदर्भ देशमे भीम नामक एक राजा राज्य करैत छल। ओ सेहो नल के समान ही सर्वगुण सम्पन्न आ पराक्रमी छल। ओ दमन ऋषिक प्रसन्न करि के हुनकर वरदानसँ चार सन्तानसभ प्राप्त केने छल—तीन पुत्र आ एक कन्या। पुत्रसभक नाम छल—दम, दान्त, आ दमन। पुत्रीक नाम छल—दमयन्ती। दमयन्ती लक्ष्मीक समान रूपवती छल। ओकर नेत्र विशाल छल। देवतासभ आ यक्षसभमे सेहो ओहन सुन्दरी कन्या कतौ देखै मे नै आवैत छल। ओ दिनसभ कतेक ही लोग विदर्भ देशसँ निषध देशमे आवैत आ राजा नलक सामने दमयन्तीक रूप आ गुणक बखान करैत छल। निषध देशसँ विदर्भमे जाए वाला सेहो दमयन्ती के सामने राजा नल के रूप, गुण आ पवित्र चरित्रक वर्णन करैत छल। एही प्रकार दुनु के हृदयमे पारस्परिक अनुराग अङ्कुरित भ गेल।


text:
2122-1222-2222-2122
-
गजल
Wednesday, May 30, 2018की कहू मोनमे किछु फूराइत नै अछि आइ काइलओकरा छोड़ि केओ सोहाइत नै अछि आइ काइलमोहिनी रूप ओकर केलक नैना पर कोन जादूचेहरा आब दोसर देखाइत नै अछि आइ काइलनेह जहियासँ भेलै हेरा रहलै सुधि बुधि दिनोदिनबात दुनियाक कोनो सोचाइत नै अछि आइ काइलशब्द जे छल हमर लग पातीमे लिखि सब खर्च केलौंभाव मोनक गजलमे बहराइत नै अछि आइ काइलसंग जिनगीक कुन्दन चाही ओकर सातो जनम धरिनिन्नमे आँखि आरो सपनाइत नै अछि आइ काइल
2122-1222-2222-2122© कुन्दन कुमार कर्ण
Labels: गजल | | Email This BlogThis! Share to Twitter Share to Facebook|


text:
नीम
नीम भारतीय मूलक एक पूर्ण पतझड़ वृक्ष छी । ई सदिसभ सँ समीपवर्ती देश- पाकिस्तान, बांग्लादेश, नेपाल, म्यानमार (बर्मा), थाइल्याण्ड, इन्डोनेसिया, श्रीलंका आदि देशमे पाओल जाएत अछी । परन्तु विगत लगभग डेढ़ सौ वरिषमे ई वृक्ष भारतीय उपमहाद्वीपक भौगोलिक सीमाक पार करि अफ्रिका, अस्ट्रेलिया, दक्षिण पूर्व एसिया, दक्षिण आ मध्य अमेरिका तथा दक्षिणी प्रशान्त द्वीपसमूहके अनेक उष्ण आर उप-उष्ण कटिबन्धीय देशमे सेहो पहुँच चुकल अछी । एकर वानस्पतिक नाम (Melia Azadirachta) वा (Azadiracta Indica) छी ।
वर्णन[सम्पादन करी]
पारिस्थितिकी[सम्पादन करी]
उपयोग[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- प्रकृति की अनमोल निधि - नीम : लेखक - डॉ॰ उमेश दत्त तिवारी
- *औषधीय पौधों की खेती (गूगल पुस्तक ; लेखक - मुकेश कुमार)


text:
पटना। एहि सीजन मे बिहारी मजदूर क रुझान पंजाब क दिस बहुत कम अछि। देखल जाए त इ लगातार तेसर साल छी जखन बिहार मे पलायन क रफ्तार नीचा दिस देखा रहल अछि। बिहार मे नीतीश कुमार क नेतृत्व मे बनल दोसर सरकार स मजदूर मे काज भेटबाक भरोस पुख्ता भेल अछि, जाहि कारण स गाम आयल मजदूर स्थानीय स्तर पर ठेकेदार क संपर्क मे अछि। पिछला पांच साल मे मजदूरक लौटबाक संख्या लगातार कम भ रहल अछि। एकर सबस पैघ कारण सार्वजनिक निवेश मे गुणात्मक बढोतरी रहल। वित्तीय वर्ष 2004-05 मे राज्य क योजना व्यय जतए 3196 करोड़ टका छल, ओतहि वित्तीय वर्ष 2010-11 अबैत-अबैत बढ़िकए 20 हजार करोड़ जा पहुंचल, जे अगिला साल 24 क लग पास मे रहत। जाहिर तौर पर योजना व्यय मे एहि गुणात्मक बढ़ोतरी स राज्य मे अनगिनत विकास क छोट-पैघ योजना कार्यान्वित भेल आओर लाख क संख्या मे श्रम क सृजन भेल। सड़क, पुल-पुलिया, स्कूल-अस्पताल-कार्यालय भवन आदि मे हजार करोड़ स बेसी निवेश भेल। एखन धरि पांच साल मे 10 हजार किलोमीटर स बेसी सड़क क निर्माण भ चुकल अछि। जखनकि लगभग दू हजार नव पुल-पुलिया बनाएल जा चुकल अछि या निर्माणाधीन अछि। एहि तरह स सरकारी स्कूल मे एक लाख क्लासरूम बनाउल गेल आओर 25 हजार निर्माणाधीन अछि।
एहि सबस ऊपर महात्मा गांधी ग्रामीण रोजगार गारंटी योजना यानि मनरेगा क तहत ग्रामीण श्रम क सृजन मजदूर क पलायन कए बहुत हद तक कम केलक अछि। एहि योजना क तहत राज्य मे एखन धरि 41.27 लाख परिवार कए रोजगार मुहैया कराउल गेल अछि। ओतहि 11.36 करोड़ मानव दिवस श्रम सृजित भेल अछि। एहि योजना मे एखनधरि 1816.88 करोड़ टका राशि स 1 लाख 58 हजार 740 कार्य कैल गेल अछि।
राज्य क ग्रामीण विकास मंत्री नीतिश मिश्र क मुताबिक ई शक्ति योजना क द्वारा मनरेगा कए बेसी पारदर्शी बनाकए बेसी उपयोगी बनेबाक कोशिश कैल जा रहल अछि। नीतिश मिश्र कहब अछि जे राज्य मे पलायन मे आबि रहल कमी क पैघ वजह सार्वजनिक क्षेत्र क निवेश आ मनरेगा क जरिए ग्रामीण रोजगार क सृजन अछि। दोसर दिस स्वयंसेवी संगठन निदान क सचिव अरविन्द सिंह क कहब अछि जे बिहार स रोजगार क तलाश मे बाहर पलायन करि गेल लोक मे अपन राज्य लौटबाक मानसिकता पिछला पांच साल मे बनल अछि आ एहिमे स किछु-किछु करि कए साल दर साल घर वापसी सेहो भ रहल अछि। रेलवे मे एएसएम संजीव सिन्हाक कहब अछि जे मधुबनी एबा लेल होली तक गाडी मे भारी भीड अछि, मुदा कटनीक बाद पंजाब जेबा लेल मजदूरक संख्या मे अप्रत्याशित कमी देखल जा रहल अछि। सिन्हा कहला जे मजदूरक पलायन मुंबई आ दिल्ली लेल सेहो कम भेल अछि, मुदा कोलकाताक मजदूर लौट रहल अछि। हुनक अनुसार पिछला सालक मुकाबला मे एहि साल मधुबनी जिला स लगभग 20 हजार मजदूर लौट कए बाहर नहि जा रहल अछि, जखन कि 10 हजार लंबी दूरीक गाडी पकडि रहल अछि।
विकास क बयार स थम्हल पलायन क रफ्तार
पटना। एहि सीजन मे बिहारी मजदूर क रुझान पंजाब क दिस बहुत कम अछि। देखल जाए त इ लगातार तेसर साल छी जखन बिहार मे पलायन क रफ्तार नीचा दिस देखा रहल अछि। बिहार मे नीतीश कुमार क नेतृत्व मे बनल दोसर सरकार स मजदूर मे काज भेटबाक भरोस पुख्ता भेल अछि, जाहि कारण स गाम आयल मजदूर स्थानीय स्तर पर ठेकेदार क संपर्क मे अछि। पिछला पांच साल मे मजदूरक लौटबाक संख्या लगातार कम भ रहल अछि। एकर सबस पैघ कारण सार्वजनिक निवेश मे गुणात्मक बढोतरी रहल। वित्तीय वर्ष 2004-05 मे राज्य क योजना व्यय जतए 3196 करोड़ टका छल, ओतहि वित्तीय वर्ष 2010-11 अबैत-अबैत बढ़िकए 20 हजार करोड़ जा पहुंचल, जे अगिला साल 24 क लग पास मे रहत। जाहिर तौर पर योजना व्यय मे एहि गुणात्मक बढ़ोतरी स राज्य मे अनगिनत विकास क छोट-पैघ योजना कार्यान्वित भेल आओर लाख क संख्या मे श्रम क सृजन भेल। सड़क, पुल-पुलिया, स्कूल-अस्पताल-कार्यालय भवन आदि मे हजार करोड़ स बेसी निवेश भेल। एखन धरि पांच साल मे 10 हजार किलोमीटर स बेसी सड़क क निर्माण भ चुकल अछि। जखनकि लगभग दू हजार नव पुल-पुलिया बनाएल जा चुकल अछि या निर्माणाधीन अछि। एहि तरह स सरकारी स्कूल मे एक लाख क्लासरूम बनाउल गेल आओर 25 हजार निर्माणाधीन अछि।


text:
चन्द्रहासोज्जवलकरा शार्दूलावरवाहना।
कात्यायनी शुभं दद्यादेवी दानव घातिनी॥
श्री दुर्गा केर षष्ठम् रूप श्री कात्यायनी अछि. महर्षि कात्यायन केर तपस्या सं प्रसन्न भ' आदिशक्ति हुनका ओतय पुत्री रूप में जनम लेलनि. तें कात्यायनी कहबैत छथि. हिनक आराधना सं भक्त केर सभ काज सरल एवं सुगम भ' जाइत अछि. चन्द्रहास
नामक तलवार केर प्रभाव सं हिनक हाथ चमकैत रहित अछि. श्रेष्ठ सिंह हिनक वाहन छनि.
> मिथिला भरि मे बेलनत्ती
षष्ठी कें मिथिला भरि मे बेल नओतल जाइत अछि. पूजन अनुष्ठान केर संग बेल नओतल जाइत अछि. आ फेर अगिला भोरहरबा मे बेल तोडि क' आनल जाइत अछि आ दुर्गा प्रतिमा केर सोलहो श्रृंगार कयल जाइत अछि. एकर बादे मायक पट भक्त लेल फुजैत अछि. एहि कें बादे पूजन उत्सव मे बदलि जाइत अछि.
दूर नै जाउ अपन माइसँ यौ भैया
जपु जपु जपु जय शेराबाली मैया
माए बिन कोना जीवन ककरो भेटतै
अम्बे बिन कोना जीवन ककरो कटतै
मैया भवानी छथि जगकेँ रचैया
जपु जपु जपु जय शेरावाली मैया
कहने छथि अम्बे विपतिमे हम एबै
नाम जे जपत ओकर दुख हरबै
एक दिन बाजत अहाँक घरमे बधैया
जपु जपु जपु जय शेरावाली मैया
— अमित मिश्र


text:
दड़िभंगा. विद्यापति सेवा संस्थान, दरभंगाक महासचिव बैद्यनाथ चौधरी 'बैजू'
जनौलनि जे एहिबेर संस्थान द्वारा स्थानीय एमएलएसएम कॉलेजक परिसरमे आगामी
२६,२७ एवं
२८ नवंबरकेँ त्रिदिवसीय मिथिला विभूति पर्व समारोहक आयोजन कएल जाएत जकर
तैयारीमे संस्थानक कार्यकर्ता सभ जुटि गेल छथि. पहिल दिन संध्याकाल दीप
प्रज्वलित कए एवं विद्यापतिक प्रतिमापर माल्यार्पण कए समारोहक उद्घाटन कएल
जाएत. तत्पश्चात विभिन्न क्षेत्रमे मिथिला-मैथिलीक ध्वजवाहक एवं
कीर्तीस्थापक सभकेँ संस्थानक दिससँ मिथिला विभूति सम्मानसँ सम्मानित ओ'
अभिनंदन कएल जएतनि. एहिबेर जिनका सभकेँ ई सम्मान भेटतनि ताहिमे डॉ. किशोर
नाथ झा, दरबारी दास, रामाकांत राय 'रमा', डॉ.शिवाकांत पाठक, प्रसिद्ध
चिकित्सक डॉ.मोहन मिश्र एवं शिक्षाविद् डॉ. चंद्रमोहन झा प्रमुख छथि. एकरा
बाद विद्यापति गीत एवं लोक संगीत ओ' नाटकक कार्यक्रम सेहो राखल गेल अछि.
दोसर दिन दिनमे सेमिनार तथा संध्याकाल कविगोष्ठीक आयोजन होएत. ज्ञात हो जे
ई कविगोष्ठी मैथिली साहित्य जगतमे बेस महत्व रखैत अछि. तेसर दिन सगर राति
रंगारंग कार्यक्रमक आयोजन होयत जाहिमे संपूर्ण मिथिलाक कलाकार सभ दर्शक
सभकेँ अपन-अपन गीत-नाद सँ मनोरंजन करताह.
(Report: मिथिमीडिया ब्यूरो)


text:
मिथिला राज्य केर मांग कें ल' जनकपुर मे धरना पर बैसल लोकक भीड़ मे बम बिस्फोट मैथिली दिवस (2012) दिन भेल छल. मिथिला लेल पांच गोट मिथिसन्तति शहीद भेल. एही मे मैथिली फिल्म अभिनेत्री रंजू झा सेहो दिवंगत भेलीह. शहीदक शहादत अकारथ नहि जाइछ. मैथिली दिवस दिन मिथिला राज्यक आन्दोलन ऐतिहासिक मोड़ लेलक आ दुनू पारक मिथिला कें डोलओलक. मिथिला राज्य आन्दोलन दुनू पार तेज भेल अछि. मैथिली कें मजगूत करब त' मिथिला मजगूत होयत आ तखने ने मिथिलासुता जगदम्बा मैथिली (जानकी) मुदित होयतीह.
ई देखि कियए आइ दुनिया जडैए
तत्पर मैथिल लगायत आब छक्का
फोड़त कतेक रछसबा बम- फटक्का
मिथिला मे उत्सर्ग हेतु सिया तैयार छै
आन्दोलन मे उतरल आइ रंजू हज़ार छै
निस्सन अमिट पहिचान मिथिला केर
शुरू करब नव विहान अछि एखने बेर
आब फुफकारत डंसत कतबो ओ नाग
मुदा नीचां ने होयत मिथिला केर पाग
कम ने होअय देब मिथिला केर मान
फैशन बनल पाग-पान-माछ-मखान
आपस केर सभ द्वेष-राग डाहै छथि
मैथिलजन मिथिला राज चाहै छथि
— रूपेश त्योंथ
rupeshteoth.wordpress.com


text:
लहेरियासराय क बेलवागंज स एन.एस.डी आ फेर सिंगापुर तक मे अपन अभिनय स लोहा मनेनिहार श्याम साहनी आय अंतराष्ट्रीय स्तर पर पहचान बना चुकल छथि । एकटा छोट जगह स निकली कए एहन मुकाम छुनाय खाली मिथिले लेल गौरव क गप नहि अछि । एन.एस.डी पासआउट श्याम साहनी क मा-पिताजी अखनो बेलवागंज मे माछ बचैत छथि । मिथिला क एहि लाल स इसमाद लेल गप केलथि अछि संपादक(शोध) सुनिल कुमार झा । प्रस्तुत अछि हिनकर गपशप क किछु खास अंश ।
प्रश्न – बेलवागंज स सिंगापुर क सफर ! केहन लागि रहल अछि ।
उत्तर – उत्साहित छी । पहिल बेर एहन तरहक आयोजन मे भाग लेलहूँ अछि ताहि लेल किछु डरल जरूर रही मुदा जोश मे कोनो कमी नही रहल ।
प्रश्न – सिंगापुर कोना जाएब भेल । एतेक लोक मे अहेँक चयन ?
उत्तर – एशिया पेसिफिक थियेटर ब्यूरो क तत्वाधान मे हरेक साल एकटा रंग महोत्सव होएत अछि जाहि मे एशिया क लगभग सभ देश शामिल होएत अछि । एहि मे भारत दिस से हमहूँ गेल रही । एन.एस.डी क डाइरेक्टर वामन केन्द्रें क टीम संगे हम गेल रही । हमर नाटक क नाम छल ‘’साईलेंट स्पीच’’ । इ एकटा मूक नाटक छल जाहि मे हमरा संगे आर चाहि गोटे काज केने छल । एहि नाटक क बहुत वाहवाही भेटल छल ।
प्रश्न – अपना बारे मे किछु बताउ ?
उत्तर – दरभंगा जिला क बेलवागंज क एकटा छोट परिवार स हम आबैत छी । हम पिताजी अखनो माँछ बेचैत छथि । पढ़ाई लिखाई दरभंगा स भेल । जिला स्कूल दरभंगा स दसमा पास केलहूँ तकर बाद सी.एम. साईन्स कॉलेज स जूलोजी ऑनर्स केलहूँ । फेर फाईन आटर्स मे एम.ए केलहूँ । एहि बीच एन.एस.डी. लेल हमर चयन भए गेल । आ हम दिल्ली आबि अभिनय क बारिकी सीखए लगलहूँ ।
प्रश्न – एकटा जूलोजी ऑनर्स कए अभिनय दिस रूझाण कोना भेल ?
उत्तर – बचपने स हम कलाप्रेमी छलहूँ मूर्तिकला आ चित्रकला दिस हमरा बेस रूझाण छल । फेर कॉलेज एलहू त कॉलेज क यूथ फेस्टीवल मे अभिनय दिस जूड़ान भेल । नियमित रूप से हम यूथ फेस्टीवल लेल काज कर लागलहूँ । कैकटा प्राईज सहो जीतल । 2010 मे नेशनल यूथ फेस्टीवल लेल हमरा अवार्ड सेहो भेटल छल । एहि बीच कैक टा रंगमंडल संग काज करबाक मौका भेटल । दरभंगा क ‘’थियेटर यूनिट’’ आ बेगुसराय क ‘’आकाशगंगा रंग चौपाल’’ स जुड़ि कए कैक टा थियेटर केलहूँ । फेर 2011 मे एन.एस.डी लेल सेलेक्शन भेल आ हम दिल्ली चलि एलहूँ ।
प्रश्न – अहाँ हिन्दी आ मैथिली मे बहुत रास प्ले केने छी । दूनू मे अंतर की बुझाएल ?
उत्तर – हमरा जनैत संस्कृत नाट्य परंपरा क बाद सबसे बेसी पुरान नाट्य परंपरा मैथिली अछि । तखन अहाँ खुद अंदाजा लगा सकैत छी जे मैथिली नाटक क परंपरा कतेक सशक्त आ समृद्ध अछि । हिन्दी आ मैथिली मे जे सबसे बेसी अंतर हमरा बुझाएल ओ अछि संसाधनक क कमी । प्रयास कैल जाएत अछि मुदा सफलता ओहि अनुरूप नहि भेटल जाही क अपेक्षा कैल जाएत अछि । देश भरि मे मैथिली क एतेक रंग संस्थान भेला बादो अखैन धरि मैथिली भारंगम (भारतीय रंग मंच ) मे शामिल नहि भए सकल । इ दुख:क गप अछि । हम सभ सेहो एहि प्रयास मे दिन रात लागल छी जे मैथिली सेहो अंतराष्ट्रीय स्तर पर पहचान बनबे ।
प्रश्न – रंगमंच आ रंगमंच क दर्शक लेल कोनो संदेश ।
उत्तर – रंगमंच क आ दर्शक दूनू लेल कहय चाहब मैथिली समृद्ध भाषा अछि आ एकर नाटक सेहो दमदार होएत अछि । कतहूँ भी अगर थियेटर मे मैथिली नाटक क मंचन होएत अछि त अहाँ जरूर देखू । अहाँ देखब तखने नाटक क विकास होएत । मैथिली संगे एकटा पैघ समस्या अछि – लोग जे कियो एकटा लकीर खीच दैत अछि त सभ कियो ओकरा मेटबा मे लागल रहैत अछि । जरूरत अछि ओहि लकीर क पैघ करबा क । जहिया अहाँ लकीर पैघ करय मे लागि जाएब तहिया निश्चित मैथिली रंगमंच सेहो समृद्ध होएत एकर हम भरोषा दैत छी ।
अंत मे
इसमाद स गप करबाक लेल बहुत –बहुत धन्यवाद ।
अहूँक सम्पूर्ण टीम कए धन्यवाद ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
आब किएक जाएब पंजाब ?
कतउ सड़क बनि रहल अछि त कतहुं पुल...कतहुं बांधक काज भs रहल अछि त कतहुं स्कूल मकान बनि रहल अछि. कतहुं मुख्यमंत्री सड़क योजना पर काज भs रहल अछि त कतहुं प्रधानमंत्री सड़क योजना पर. राष्ट्रीय ग्रामीण रोजगार गारंटी योजना सेहो लोक के लेल नीक साबित भ रहल अछि. घर के आसपास काज मिलि रहल अछि. एतबे नहिं खेती के सेहो बाजार सं जोड़ल जा रहल अछि. रोजगार सं जोड़ल जा रहल अछि. सरकार के कोशिश अछि जे बेसि सं बेसि लोक के घरक आसपास कोनो नहिं कोनो रोजगार... काज मिलि जाइ. एहि सभ के लेल विकासक काज त भ ए रहल अछि. लोक सभ के जीवन स्तर सेहो सुधरि रहल अछि. आंगनबाड़ी... शिक्षामित्र... टीचर के काज मिलला सं पढ़ल लिखल लोक सभ सेहो शहर दिस जाय सं पहिने एक बेर सोचि रहल छथिन्ह. सरकार रोजगार उपलब्ध कराबय लेल माछक कारोबार पर जोर देबय जा रहल अछि. माछ के रोजगार में कमाई सेहो खूब अछि आओर अपन मैथिली लोकनि माछक विशेष रूप सं प्रेमी छी. आओर आई काल्हि बाजार में अपन दिसsक पोखरि के जगह बाहर के नदी के... समुद्रक माछ मिलैत अछि. जकर स्वाद पोखरिक माछ जकां नहिं होइत अछि. सरकार एकरा लेल माछ आओर मखान उद्योग पर विशेष ध्यान देबय जा रहल अछि. एहि सं जरूर लोक के रोजगार मिलत आ ओ गाम घर छोड़ि बाहर जाय सं बेहतर गाम घर पर काज करय के प्राथमिकता देथिन्ह.
एकरे संग सरकार गन्ना...कुसियार के खेती के सेहो बढ़ावा देबय जा रहल अछि. अहां सभ के याद होयत जे रैयाम... सकरी... लोहट चीनी मिलक आसपास के गाम घर के समृद्धि इहे चीनी मिल के कारण छल. अगर ई चीनी मिल आई चालू रहैत तs अपन इलाका के विकासक बात किछ आओर रहैत. पंडौल आद्यौगिक क्षेत्र सेहो वीरान पड़ल अछि. एहि तरहे अशोक पेपर मिल के हालत सेहो खराब भ गेल. ओना एहि सभ उद्योग के बंद होय के लेल हम मिथिलावासी सेहो ओतबे जिम्मेदार छी.
जे होइ बिहार में चौतरफा विकासक बयार चलि पड़ल अछि. सभ तरहक काज भs रहल अछि. नैशनल हाइवे पर सेहो काज भs अछि. एहि सभ काज के पूरा होय... एकर असर दिखय में अखन वक्त लागत... मुदा कदम बढ़ि चुकल अछि. एकरा सतत रूप सं आगां बढ़ावैत रहय के जरूरत अछि. हमरा सभ क सेहो चाहि जे एहि नीक काज के बेसि सं बेसि प्रचार प्रसार भS सकय जाहि सं लोक के सेहो प्रेरणा मिलय. आओर दोसर लोक सेहो नीक काज करल लेल आगां आबथिन्ह. एकटा गप्प आओर जे बिहार सं बाहर रहय वाला लोक सभ सेहो किछ नहि किछ विकास में योगदान जरूर करय जयथुन्ह. अगर ओ अपन कमाई के सौ रूपया में सं एकोटा रुपया बिहार के विकास के लेल देथिन्ह त बिहार पंजाब सं आगां चलि जाएत. तs आगां बढुं अपन मिथिला...अपन बिहार के लेल किछ करुं.
1 comment:


text:
Thursday, December 12, 2013
विद्यापति सं धन्य मिथिला, धन्य मैथिली
कातिक धवल त्रयोदशी पर विशेष
कातिक मासक इजोरिया पक्षक त्रयोदशी तिथिकेँ विद्यापतिक अवसान दिवसक ठेकान हुनकहि एकटा रचनाक माध्यमसँ सभ केओ अकानति छथि। हुनक जन्म आु मृत्युक बरखक संबंधमे विद्वानक बीच मतैक्य नहि अछि मुदा जे कोनो शोध आइ धरि सोझाँ आएल अछि ताहिसभक आधारपर मानल जाइछ जे चौदहम शताब्दीक उत्तरार्धसँ पन्द्रहम शताब्दीक पूर्वाध धरि लगभग एक सय बरखधरि विद्यापतिक जीवन काल रहल होयत। कविकोकिल विद्यापतिक कोनो जीवनी उपलब्ध नहि अछि जाहिसँ हुनक जन्म आु मृत्युक तिथि निजगुत भऽ सकए आु एहनमे विद्वान लोकनि अपन-अपन व्याख्याक आधारपर हुनक कालनिर्धारण करैत भेटैत छथि मुदा एहि विषयपर मतैक्यक कोनो खास खगता आब बुझना नइ जाइत अछि किएकतऽ जे कविकोकिल अपन रचनाक बदौलति अमर भऽ गेल छथि हुनक जन्म आु मृत्युक दिन इतिहासकारक अलावे आन ककरो लेल बहुत बेसी महत्व नहि रखैत अछि आु तैँ हुनकर जन्म-मृत्युक काल-निर्धारणपर चर्च करबासँ नीक जे हुनक सृजनशील पक्षक चिंतन करी आु विभिन्न संदर्भमे ओकर प्रासंगिकताक मूल्यांकन करी।
तत्कालीन गढ़-बिसफी आु आजुक बिसफी गामक कविपति विद्यापतिक कतिपय वंशज एक पर एक उद्भट विद्वान भेलाह आु अदौसँ मिथिलाक राज दरबारमे दरबारी भेलाह। किनको राजपंडित तऽ किनको महामत्तक प्रतिष्ठित पद भेटल। राजपण्डित जयदत्त ठाकुरक पौत्र आु राजपण्डित गणपति ठाकुरक पुत्र विद्यापति ठाकुर स्वयं मिथिलाक कीर्तिपुरूष महाराज शिवसिंहक दरबारमे मुख्य संधि-विग्रहीक उच्चपदकेँ सुशोभित कएलनि। राजपंडित आु विद्वत वंशक सपूत विद्यापति मात्र अपन कौलिक परंपराक निर्वाहेटा नहि कएलनि अपितु अपन लोकप्रिय पदावलीक कारणेँ जनकवि सेहो बनि गेलाह। विद्वान लोकनिक मानब छनि जे विद्यापतिक दूटा विवाह छलनि। प्रथम पत्नीसँ दूटा बालक नरपति आु हरपति एवं दोसर पत्नीसँ एकटा बालक वाचस्पति ठाकुर आु एकटा पुत्री दुल्लहि छलनि।
ईश अराधना, राजाकेँ मंत्रणा, नारी-पीड़ाक चित्रण, विद्वानहुकेँ मार्गदर्शन, सामाजिक चिंतन, आु जन-सामान्यकेँ हेतु संस्कार, कुल मिलाकऽ जीवनक समस्त ध्येय हिनक रचनासभमे परिलक्षित होइत अछि। ूकलौ चण्डी महेश्वरौू केँ चरितार्थ करैत शिव-शक्तिक उपासक विद्यापति राधा-कृष्णक श्रृंगार-वर्णनमे सेहो कोनो कोताही नहि रखलनि। ओु अपन आध्यात्म-दर्शनमे शिव-विष्णुकेँ एकहि शक्तिक दू कला मानैत छलाह। हुनक अनेकानेक नचारी आु भगवती गीत खासकऽ जय-जय भैरवि।।तऽ मिथिला आुु मैथिलक पहिचान बनिगेल अछि। जौँ जनकविक गप करी तऽ तुलसीदासक ुुरामचरित मानसुु आु सेक्सपीयरक साहित्यो भरिसक ओतेक विद्वानसँ निराखरधरि नहि पहुँच सकल अछि जतेक कविकोकिलक पदावली देश-देशांतरमे आु करीब पछिला छहसए बरखसँ लोकक ठोर पर चढ़ल आु कोंढ़केँ रूचल अछि। जीवनक हरेक अवसरक हेतु ओ संस्कार-परक गीत जाहिसँ समस्त पूर्वी भारत आु नेपालक क्षेत्रमे लोक-संस्कार एवं लोक-परंपरा उत्तरोत्तर प्रवाहमान रहल, से कविपति विद्यापतिक पदावली आ पछाति कवीन्द्र रवीन्द्रक गीते सँ संभव भेल। कवीन्द्र सेहो विद्यापति-साहित्यक आगाँ सदति नतमस्तक रहलाह। कविशेखर विद्यापतिसँ पूर्व मिथिलाक विद्वानक मध्य मिथक छल जे विद्वतापूर्ण आु उत्कृष्ट साहित्यिक रचना संस्कृतेटामे संभव भऽ सकैछ, मुदा, कविरंजन विद्यापतिक पदावली एहि मान्यताकेँ ध्वस्तकऽ समकालीन आु भविष्यक साहित्यकारक लेल एकटा नव बाट प्रशस्त कएलनि। संस्कृतक प्रकाण्ड विद्वान विद्यापति अपन मधुर श्रृंगार-रसक रचनाक कारणेँ ुअभिनव जयदेवु नामसँ सेहो अलंकृत भेलाह। हिनक रचना-शिल्पक प्रभाव मैथिलीक अलावे पूबक चारिटा प्रमुख भाषा यथा बंगाली, ओड़िया, नेपाली, असमिया पर सहजहि देखबामे अबैछ। बांग्लाक आदिभाषा ब्रजबुलि आर किछु नहि मैथिलीए अछि । एहि कारणेँ विद्यापति मात्र मिथिले क्षेत्रमे प्रसिद्ध नहि भेलाह अपितु देश-विदेश मे हिनका प्रतिष्ठा भेटल आु भारतीय भाषा-साहित्यपर हिनक एकटा बेछप छाप देखबामे अबैछ।कविकोकिल, अभिनव जयदेव, महाकवि, कवि कंठहार, देशावधान, पंचानन, चंपति, विद्यापति चंपई आदि अनेको संबोधनसँ अलंकृत, ईष्टदेव महादेवक प्रति अपार भक्ति-भाव रखनिहार आु जन-जनमे ज्ञान-दानमे रत महाकविसँ प्रसन्न भऽ स्वयं महादेव हुनक सान्निध्य पएबाक हेतु उगना रूपमे हिनक चाकर बनि अएलाह। जनश्रुतिक अनुसार महाकवि अपन वृद्धावस्थामे समस्त परिजनकेँ बजाय कहलनि जे ओ गंगालाभ करय चाहैत छथि। गंगातट पर जएबाक क्रममे हठात् ओ गंगाघाटसँ करीब दू कोस पहिने अपन यात्रा रोकबाक लेल कहलनि आु फेर आत्मविश्वाससँ भरल विद्यापति बजलाह जे यदि ओ अपन माए९गंगा०क शरण पएबाक हेतु एतेक दूरक यात्रा कऽ सकैत छथि तऽ की माए अपन संतानक हेतु दू कोस नहि अओतीहरु ओु फेर गंगा आराधनामे लागि गेलाह आु एहिठाम एकटा पदक रचना कएलनिः—
बड़ सुखसार पाओल तुअ तीरे । छोड़इत निकट नयन बह नीरे ।।
करजोरि बिनमओ विमल तरंगे । पुनि दरसन होय पुनमति गंगे ।।
एक अपराध छेमब मोर जानी । परसल माए पाय तुअ पानी ।।
की करब जपतप जोग धेयाने । जनम कृतारथ एकहि सनाने ।।
भनइ विद्यापति समदओं तोही । अंतकाल जनु विसरहुँ मोही ।।
अपन अंत समएक पूर्वाभान भेने महाकवि अपन पुत्री दुल्लहिकेँ संबोधित करैत एकटा महत्वपूर्ण पदक रचना कएलनि आु एही पदक आधारपर हुनकर अवसान दिवसक निर्धारण कएल गेल अछिः—
दुल्लहि तोर कतय छथि माय । कहुन ओ आबथि एखन नहाय ।।
वृथा बुझथु संसार विलास । पल-पल नाना भौतिक त्रास ।।
माए बाप जओँ सद्गति पाब । सन्नति कहाँ अनुपम सुख आब ।।
विद्यापतिक आयु अवसान । कार्तिक धवल त्रयोदशी जान ।।
पतितपावनि गंगा मिथिलाक एहि विभूतिकेँ अपार भक्तिक मान रखलनि आु अपन धारा बदलि हिनका अपन धारामे समाहित कएलनि। विद्यापति जाहि स्थानपर अपन देह त्याग कएलनि से वर्तमानमे समस्तीपुर जिलाक मउ वाजितपुर कहबैछ। एहिठाम विद्यापति नगर नामसँ रेलवे स्टेशनक निर्माण सेहो कएल गेल अछि। मिथिलाक एहि कालजयी रचनाकार आु महान विभूतिकेँ चरण-वंदन करैत कहय चाहबः—
महाकविकेँ कोटिशः नमन करी, भरि-भरि शब्दक पुष्पांजलि ।
धन्य मिथिला धन्य मैथिली , जनमलथि जतय विद्यापति ।।
— संतोषी कुमार/मिथीमिडिया
1 comment:


text:
पति के मुरब्बा – बियाहल महिला के लेल एक टा नया व्यंजन
व्यंजन के नाम: पति के मुरब्बा
सामग्री: एक टा पति, कर्कश वाणी, व्यंग्यवाण सं भरल शब्द, धमकी के पात – स्वादानुसार
बनेबाक विधि:
१. पतिदेव के ऊपर भोरे-भोर एक लोटा ठंढा पानि ढारि क हुनका जगाऊ
२. पतिदेव के बढ़ियाँ सं धोवा गेला के बाद – हुनका एक टा कारी, बिना दूध, बिना चिन्नी आ ठंढा चाय घोंटबाक लेल मजबूर करू
३. संगे-संग पति के अपन कर्कश वाणी के मध्धिम आंच पर पकबैत रहू
४. ध्यान राखु – जखन पति कनेक लाल-पियर होब लागथि त अपना सासुरक (ससुर, सासू, देऔर, ननदि आदि) के बारे में अपन व्यंग्यवाण सं भरल शब्दक गरम मसल्ला मिलाऊ
५. पति के दूध जकां उधियैबाक आ प्रेसर-कूकर के सीटी जकां खरखरैबाक प्रतीक्षा करू
६. आब चुप-चाप पलंग पर सूति – कानय (सिसकी सेहो चलतै) लागू
७. आब पतिदेव के ठंढा होब लेल छोरि दियौ
८. जखन हुनका (पतिदेव के) काज पर जेबाक देरी हेतैन्हि त ओ अपने झख मारि क अहाँ के मनाबय एताह
बस तैयार भ गेल पति के मुरब्बा.
आब हिनका अहाँ अपन फरमाइश के सोहारी संगे खाऊ चाहे अपन व्यंग्यवान के मिरचाई मिला क भक्का बना क खाऊ… मोन अहाँ के.
व्यंजन केहन लागल प्रतिक्रिया जरूर देब.
वैधानिक चेतावनी: इ व्यंजन अहांक दाम्पत्य जीवनक स्वास्थ्य के लेल हानिकारक अछि.


text:
3.18 अथ गाम कथा
एकटा पंडितक गाम छल ।इलाका भरिमे एतुका पंडिताइयक डंका बाजै छल ।कोनो शुभ काज होइ, पंडित ओहि गामसँ जाइ छलथि ।विद्वानक गामक रूपमे चिन्हल जाइ बला गाम दिनो दिन उन्नतिक शिखरपर चढ़ल जा रहल छलै ।सरस्वतीक असीम कृपा एहन छलै जे एकहकटा नवका पीढ़ी विद्वाने निकलै ।किओ ककरोसँ कम नै ।एक बेर सभक इच्छा भेलै जे गाममे एकटा यज्ञ हेबाक चाही ।गाममे सरस्वती संग लक्ष्मी विराजथि तकरा लेल ई अनुष्ठान परम आवश्यक छल ।सभ ग्रामीणकेँ ई विचार पसीन पड़लै आ शुरू भ' गेलै ओकर ओरियान ।घरे घरे चन्दा भेल ।किओ घी गछलकै त' किओ तिल ।किओ हवनक लकड़ी देलकै त' किओ बाँस, खर ।दूध, चाउर, शक्कर सभक इंतजाम भ' गेलै ।हवन कुण्ड तैयार भ' गेलै । पूजन मंडप बनि गेलै ।अंतमे बात एलै पंडितपर ।पूजा के करेतै ? गामक नामी विद्वान सभ पतनुकान ध' लेलनि ।एना व्यवहार करअ लागलनि जेना हुनका किछु आबिते नै छै ।सभक सरस्वती मंद भ' गेल छलै ।कारण मात्र एकटा चिन्ता छलै ।चिन्ता ई छलै जे अपन गाममे दक्षिणा कोना क' लेब ? आ बिना दक्षिणाकेँ पूजा किए कराएब ? अंतमे विचार भेलै जे बाहरसँ पंडित बजाओल जाए ।सएह भेलै, एगारह टा अनगौआ अक्षरकट्टु पंडितकेँ बजाओल गेलै ।गामक लोक आ गामक जजमान सभ आश्चर्यमे पड़ल छलै ।नै रहल गेलै त' डेराइत-डेराइत एकटा जजमान गामक सभसँ पैघ पंडितकेँ पूछि देलकै," यौ पंडित जी, अहाँ सभ सन पैघ विद्वान पंडितकेँ रहने बाहरसँ किए बजेलियनि हिनका सभकेँ ?"
पंडित जी चतुराइमे कहलनि - नै बुझलियै, ई सभ बड पैघ विद्वान छथिन ।हिनका सभ लग हमर की मजाल जे एको टा मंत्र पढ़ि लेबै ।हिनका सभ लग गामक एकोटा पंडितक बकार खुलिए नै सकै छै ।"
जजमान माँथ नोचैत ओत'सँ चलि गेल ।एहि घटनाक असर ई भेलै जे गामक बाहर अरजल सभटा सम्मान रसे रसे कम भ' गेलै ।विद्वता रहितो बहरैयाकेँ लागअ लागलै जे गाममे विद्वानक कमी छै ।


text:
इकोलोजी
पारिस्थितिकी (अङ्ग्रेजी:इकोलोजी) जीवविज्ञानक एक शाखा छी जाहिमे जीव समुदायसभके ओकर वातावरणक साथ पारस्परिक सम्बन्धसभक अध्ययन करैत अछि। प्रत्येक जन्तु या वनस्पति एक निश्चित वातावरणमे रहैत अछि। पारिस्थितिज्ञ ई तथ्यके पता लगाबैत अछि कि जीव आपसमे आ पर्यावरणक साथ कोन तरह क्रिया करैत अछि आ ओ पृथ्वी पर जीवनक जटिल संरचनाक पता लगाबैत अछि।[१]
पारिस्थितिकीके इन्भाइरोमेन्टल बायोलोजी सेहो कहल जाइत अछि। ई विषयमे व्यक्ति, जनसङ्ख्या, समुदायसभ आ इकोसिस्टमक अध्ययन होइत अछि। इकोलोजी अर्थात पारिस्थितिकी (जर्मन: Oekologie) शब्दके प्रथम प्रयोग सन् १८६६ मे जर्मन जीववैज्ञानिक अर्नेस्ट ह्याकल अपन पुस्तक जनरेल मोर्पोलोजी देर ओर्गेनिज्मेन" मे केनए छल।
बीसम सदीक आरम्भमे मनुष्य आ ओकर पर्यावरणक बीच सम्बन्धसभपर अध्ययन प्रारमभ भेल आ एक साथ बहुतेक विषयसभमे एहि दिस ध्यान देल गेल। परिणामस्वरूप मानव पारिस्थितिकीक सङ्कलपना आएल। प्राकृतिक वातावरण बेहद जटिल अछि याह कारण शोधकर्ता अधिकांशत: कोनो एक किसिमक प्राणिसभक नस्ल या पौधासभपर शोध करैत अछि। उदाहरणक लेल मानवजाति धरती पर निर्माण करैत अछि आ वनस्पतिपर सेहो असर डालैत अछि। मनुष्य वनस्पतिक किछ भाग सेवन करैत अछि आ किछ भाग बिल्कुल सेहो अनोपयोगी छोडि दैत अछि। ओ पौधासभ लगातार अपन फैलाव करैत रहैत अछि।
वीसम सदीमे ई ज्ञात भेल की मनुष्यसभक गतिविधिसभक प्रभाव पृथ्वी आ प्रकृति पर सर्वदा सकारात्मक नै पड़ रहल अछि।[१]


text:
ई जीनाइओ कोनो जीनाई अछि !!!
कोसी केर बाढ़ि सं उत्तर बिहार के मिथिलाक इलाका जलमग्न अछि. जेहि पानि सं लोक के जिनगी मिलैत अछि ओ पानि आई मौत केर सबब बनल अछि. जीवन- मरण केर फर्क नहिं रहि गेल अछि. सभ किछ तहस-नहस भs गेल अछि. लोक के किछ नहिं फुराइत कि संकट केर एहि घड़ी मे कि कएल जाए. इलाका के बड़का-बड़का धनिक सभ कंगाल भs गेलाह. सभ किछ बहि गेल. कपड़ा- लत्ता...घर -द्वार... घोड़ा-गाड़ी सभ. किछ नहिं रहल. जिनगी भर के कमाई...जमा-पूंजी सभ पानि मे मिलि गेल. कोन- कोन सपना बुनने छलहुं. ई करब... ऊ करब. सभ मने मे रहि गेल. आब किछ नहिं भs सकैत अछि. करबो करब त केना. आब ओ हिम्मत नहिं रहल. महाविनाश केर एहन दृश्य देखला के बाद आब आओर कि देखब. ऐहन नहिं अछि जे लोक मदद केर लेल नहिं अएला अछि. मुदा तबाही एतेक बेसि अछि. एतेक लोक प्रभावित अछि जे मदद कम पड़ि रहल अछि. राहत शिविर आओर एम्हर ओम्हर शरण लेने लोक के लोर कोसी के धार सं कम नहिं बुझाएत अछि. सहरसा... मधेपुरा... अररिया... पूर्णिया मिला कs 16 जिला केर करीब तीस लाख लोक प्रभावित छथि. कतेक अखनो पानिए मे फंसल छथि. सेना के अएला केर बाद आब राहत...मदद सभ गोटे लग पहुंचय केर आस बंधल अछि. कष्ट सं परेशान भs किछ लोक पटना... दिल्ली दिस सेहो चलि देलाह अछि. पटना मे सेहो महावीर मंदिर दिस सं राहत केर काज भs रहल अछि. लोक केहुना कs एहि भयावह दृश्य सं दूर जाय चाहैत छथि. कहिओ सोचलहौ नहि छलहु जे जिनगी एतेक बेबस भs सकैत अछि. जिनगी एतेक मजूबर भs सकैत अछि. जाहि मे नहि त जिबैत छी नहि मरैत छी... हुकुर-हुकुर करैत छी. अगर ईहे जिनगी अछि त इहो जिनाई कोनो जिनाई अछि.
Subscribe to: Post Comments (Atom)


text:
कलकत्ता : युवा मैथिल एक्टिविस्ट देवीशंकर मिश्र केर निधन सं मर्माहत समुदाय बीतल रवि कें स्थानीय विद्यापति विद्यामंदिर मे शोकसभा आयोजित केलक. एहि मे महानगर कार्यकर्ता लोकनि जुटलाह आ दिवंगत मिश्रक प्रति श्रद्धा प्रकट केलनि.
मिथिला सांस्कृतिक परिषद्क देवीशंकर बहुतो साहित्य प्रकाशन, सांस्कृतिक कार्यक्रम आ जन सरोकारी काज कें आगू बढ़ओलनि आ सतत लागल रहलाह. मिथिला-मैथिलीक प्रति हुनक समर्पण अनुकरणीय अछि. दुर्भाग्य जे एहन निस्सन कार्यकर्ता हमरा सबहक मध्य सं चल गेलाह. हुनक काज कें आगू बढायबटा सही श्रद्धांजलि हेतनि.
उक्त बात वरिष्ठ साहित्यकार रामलोचन ठाकुर शोकसभा मे कहलनि. उपस्थित मैथिल जन सभ सेहो अपन-अपन विचार प्रकट केलनि. नवीन चौधरी, अशोक चौधरी, मिथिलेश कुमार झा, दयाशंकर मिश्र, अनमोल झा, आमोद कुमार झा, बिनय भूषण, विजय इस्सर, गंगा झा, नबोनारायण मिश्र, किरण झा, अरुण कुमार सिंह, लखनपति झा सहित महानगरक अनेक मैथिल कार्यकर्ता लोकनि उपस्थित भ' अपन श्रद्धा प्रकट केलनि.
ज्ञात हो जे देवीशंकर मिश्रक निधन विगत 30 अगस्त कें कलकत्ता मे भेल छलनि. वयोवृद्ध मैथिल सेनानी किशोरीकांत मिश्र [गोपीपट्टी ढढिया (कमतौल, दरभंगा)] केर माझिल बालक देबीशंकर मिथिला सांस्कृतिक परिषद् केर क्रियाकलापक एकमात्र एक्टिव फेस छलाह.
रिपोर्ट : मिथिमीडिया ब्यूरो


text:
ऑनलाइन प्रौद्योगिकी कंपनी चेकफेक ब्रैंड प्रोटेक्शन सस्टिम प्राइवेट लिमिटेड चेकफेक ऐप अनलक अछि, जाहि सं विश्वक कोनो मुद्राक जांच कएल जा सकैत अछि.
चेकफेक केर निदेशक आ सहसंस्थापक तन्मय जायसवाल कहलनि अछि जे चेकफेक एक ऑनलाइन प्लेटफॉर्म अछि, जाहि सं कोनो प्रचलित मुद्रा केर जांच भ' सकैत अछि. ई ऐप आईओएस आ एंड्रॉयड पर नि:शुल्क उपलब्ध अछि. एखन विश्व भरि मे पसरल जाली नोटक कुल मोल 170 अरब डॉलर बताओल जा रहल अछि.
जायसवाल कहलनि जे एहन बेसी काल सुनल जाइत अछि जे विदेशी सब कें नकली नोट द' देल जाइछ आ ओ लोकनि समस्या मे पड़ि जाइ छथि. एहि ऐप सं धोखाधड़ी मे कमी आओत.


text:
पटना। प्रदेश भाजपा अध्यक्ष डॉ सीपी ठाकुर कहला अछि जे नव बिहार क संकल्पना कए साकार करब आ एकरा लेल राजग सरकार क बरकरारी हुनकर प्राथमिकता रहत। अध्यक्ष बनलाक बाद अपन पहिल प्रतिक्रिया मे ओ कहला जे बिहार भाजपा मे कोनो गुटबाजी नहि अछि आ सब गोटे मिल कए चुनाव मे उतरब। हुनकर अनुसार स मुख्यमंत्री नीतीश कुमार आ उपमुख्यमंत्री सुशील कुमार मोदी क सरकार बहुत नीक काज करि रहल अछि। बिहार बदलि रहल अछि। दुनिया मे बिहार क री-ब्रांडिंग भ रहल अछि। ओ कहला, हमर अध्यक्ष पद बदलाव क एहि यात्रा कए मंजिल देबा लेल समर्पित होएत। ठाकुरक दावा अछि जे राजग हर हाल मे विधानसभा चुनाव जीतत। राजग कए छोडि़ सबहक जमानत जब्त भ जाएत
उल्लेखनीय अछि जे शुक्रदिन भाजपा आलाकमान बिहार इकाई क दूनू गुट कए ‘ठंडाÓ करैत डॉ सीपी ठाकुर कए प्रदेश अध्यक्ष बना देलक। ओ दूनू गुटक पसंद बताउल जा रहल छथि। अध्यक्ष पद क प्रबल दावेदार अश्र्विनी कुमार चौबे कए राष्ट्रीय कार्यकारिणी मे शामिल कैल गेल अछि। शुरू सुखदा पांडेय गंभीर नाम छल। हुनको राष्ट्रीय उपाध्यक्ष बना देल गेल। डॉ ठाकुर एखन राज्यसभा सदस्य छथि। केंद्रीय मंत्रिमंडल मे महत्वपूर्ण विभाग कए जिम्मा सम्हारि चुकल ठाकुर पटना स कांग्रेस आ भाजपा दूनू पार्टी स सांसद भ चुकल छथि। ओ बिहार लेल एकटा चिनहल चेहरा छथि आ हुनकर छवि सेहो साफ अछि। मैथिली कए आठम अनुसूची मे ल जेबा मे हुनकर महत्वपूर्ण योगदान अछि। जाहिर तौर पर आब हुनकर समर्थक बेहद खुश छथिं। बधाई क तांता लागल अछि।
मुख्य पृष्ठ समाचार सरकार क बरकरारी रहत प्राथमिकता : ठाकुर


text:
700 मराठी देलक आवेदन
उज्जवल कुमार
पटना । बिहारी प्रतिभा स भले राज ठाकरे कए डर लगैत अछि। मुदा बिहारी त बिहारी छथि। अपन पाहुनक सत्कार मे कोनो कमी नहि छोड़ब हुनक पहचान अछि आ राज ठाकरे सन कहियो बदसलूकी करबाक त सोचि नहि सकैत छथि। इ गुमान, इ गर्व ओहिना नहि अछि। एकर प्रमाण पिछला दू दिन स पटनाक गांधी मैदान मे देखल गेल। मराठी क हाथ स पिटल अमर नाथ एकटा मराठी आवेदक कए आवेदन फार्म जमा करबा मे मदद करि रहल छलाह। एहि मेला मे नौकरी लेबा लेल एक-दूटा नहि नहि, लगभग 700 मराठी बेरोजगार युवक पटना आइल छथि।
बिहारी देखेलक गांधीगिरी
बिहारी युवक गांधीगिरी क असली मिसाल पेश केलक। खुद नौकरी क लेल खाक छानै वाला बिहारी अभ्यर्थी देखा देलक जे वाकई बिहारी उदार चित्तवाला होइत अछि। एहि मेला मे आवेदन क लेल डोमेसाइल अनिवार्य नहि छल। एकरे परिणाम रहल जे महाराष्ट्र, मध्यप्रदेश, उत्तर प्रदेश, झारखंड समेत अन्य दोसर राज्यक लोक पैघ संख्या मे एहि मेला मे अपना लेल नौकरी मांगलक। एकरा ल कए कोनो विरोध नहि भेल। बेरोजगार युवक या अधिकारी कोई एकरा पर आपत्ति नहि केलथि। सबहक कहब छल जे जेकरा लग प्रतिभा अछि ओकरा मौका भेटत।
आब त लाज करू राज ठाकरे!
700 मराठी देलक आवेदन


text:
कलकत्ता.
मिथिलाक लोक
चूरा-दही बहुत बेसी पसिन करैत छथि. एक दिस माछ-भात मैथिल केर मोनगर भोजन
अछि त' चूरा-दही सेहो कनियो कम नहि अछि. दांत कटकटाइत जाड़ मे चूरा-दही
देखतहि मैथिल मोन मे अजबे स्फूर्ति आबि जाइत अछि. मिथिला विकास परिषद्
कोलकाता किछु एहने प्रीतिभोज रविदिन 27 जनवरी 2013 कें आयोजित करय जा रहल
अछि. मलंगिया नाट्य महोत्सव मे अपन प्रदर्शन सं संतुष्ट रंगकर्मी लोकनिक
लेल परिषद् एहि भोजक आयोजन करत, जाहि मे निमंत्रित कयल किछु अन्य गोटे सेहो
भाग लेताह. परिषद् केर राष्ट्रीय अध्यक्ष अशोक झा जनतब देलनि जे मिथिलाक
आहार, विचार आ परिधान पहिचान छैक आ हमरा सभ एहि आयोजन सं देश मे पसरैत
कुरीति आ कुव्यवहार कें विरोध करैत छी. ओ कहलनि जे प्रीति-भोज केर व्यंजन
मिथिला महिला मंच केर किरण इस्सर द्वारा तैयार कयल जा रहल अछि. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
पटना। पथ निर्माण विभाग पब्लिक प्राइवेट पार्टनरशिप (पीपीपी) मोड मे दीघा स दीदारगंज क बीच गंगा एक्सप्रेस वे बनेबाक योजना वापस ल लेक अछि। पथ निर्माण मंत्री नंदकिशोर यादव कहला अछि जे एहि महत्वाकांक्षी परियोजना मे कोनो निर्माण कंपनी गंभीर नहि अछि आ बेर-बेर तारीख बढेबाक मांग क रहल अछि। सरकार कंपनी क एहि रवैया स तंग भ चुकल अछि आ एहि प्रस्ताव कए वापस ल रहल अछि।
यादव क अनुसार एहि परियोजना क शुक्रदिन फाइनेंसियल बिड खुलबाक छल मुदा कंपनी सब समय बढेबाक मांग क देलक। सरकार पहिने कई बेर समय बढा चुकल अछि आ आब समय आगू ल जेबाक कोनो कोई मतलब नहि अछि। एहि लेल सरकार तय केलक अछि जे आब गंगा एक्सप्रेस वे क निर्माण पीपीपी मोड मे नहि कैल जाएत।
बीस किलोमीटर क गंगा एक्सप्रेस वे कए पीपीपी मोड मे बनेबाक योजना आयोग सेहो मंजूर क देने छल। दीघा स दीदारगंज क बीच प्रस्तावित एहि फोर लेन क सड़क कए दू ठाम एनएच क कनेक्टिवटी भेट रहल छल। एएन सिन्हा इंस्टीच्यूट स पटना सिटी क कंगन घाट तक गंगा एक्सप्रेस वे कए एलिवेटेड सड़क क रूप मे बनेबाक छल।
पथ निर्माण विभाग सूत्र क कहब अछि जे लगभग 2000 करोड़ क एहि परियोजना कए टोल पर देबाक छल। निर्माण कंपनी कए एहि मे परेशानी छल जे एहि सड़क क समानांतर पहिने स सड़क अछि तखन एहि सड़क पर टोल पर वाहन अनबाक गारंटी के लेत?
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna